
ΤΕΥΧΟΣ ΔΕΥΤΕΡΟ 


Αρ. Φύλλου 1503 


8 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός λειτουργίας των Κέντρων Διάγνωσης, 
Αξιολόγησης και Υποστήριξης (Κ.Δ.Α.Υ.) των Ατό¬ 
μων με Ειδικές Ανάγκες και καθορισμός των καθη¬ 
κόντων και υποχρεώσεων του προσωπικού αυτού. 1 
Τροποποίηση της 4288/17.8.2001 απόφασης Γενικού 
Γραμματέα Περιφέρειας Νοτίου Αιγαίου, μετά την 
ακύρωσή της, κατά το μέροςπου αφορά στη Ν. Τή¬ 


λο. 2 

Συγχώνευση ΔΠΣ-ΔΒΣτου Δήμου Καλαμάτας Ν. Μεσ¬ 
σηνίας και σύσταση νέου Νομικού Προσώπου με 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΚΑΙ ΒΡΕΦΟ¬ 
ΝΗΠΙΑΚΟΙ ΣΤΑΘΜΟΙ ΚΑΛΑΜΑΤΑΣ». 3 

Σύσταση Νομικού Προσώπου στο Δήμο Καρπενησιού 
Νομού Ευρυτανίας με την επωνυμία «Σχολική Επι¬ 
τροπή 5ου Νηπιαγωγείου Καρπενησιού». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Φ. 12.1/Β3/1545/2001, 

Φ. 12.1/Β3/40979/2001 και Φ.12.1/Β3/8979/2001 
στις αποφάσεις Υπουργού Εθνικής Παιδείας και 
Θρησκευμάτων. 5 


ΑΠΟΦΑΣΕΙ Σ 

Αριθ. Γ6/4494 (1) 

Κανονισμός λειτουργίας των Κέντρων Διάγνωσης, Αξιο¬ 
λόγησης και Υποστήριξης (Κ.Δ.Α.Υ.) των Ατόμων με Ει¬ 
δικές Ανάγκες και καθορισμός των καθηκόντων και 
υποχρεώσεων του προσωπικού αυτού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1, παρ. 20, 2 παρ. 12 και 3 
παρ. 11 του Ν. 2817/2000 (ΦΕΚ 78 Α'), «Εκπαίδευση Ατό¬ 
μων με Ειδικές Ανάγκες». 

2. Την αριθμ. 5/20.6.2001 πράξη του Τμήματος Ειδικής 
Αγωγής του Παιδαγωγικού Ινστιτούτου. 


3. Τις διατάξεις του άρθρου 29Ατου Ν. 1558/1985 και του 
άρθρου 27 του Ν. 2081/1992 (ΦΕΚ 154 Α'), όπως αντικατα- 
στάθηκανμετοάρθρο 1 παρ. 2του Ν. 2469/1997 (ΦΕΚ38Α'). 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

ΚΕΦΑΛΑΙΟ Α' 

ΟΡΓΑΝΩΣΗ, ΣΚΟΠΟΣ ΚΑΙ ΑΡΜΟΔΙΟΤΗΤΕΣ ΤΩΝ 
Κ.Δ.Α.Υ. ΚΑΙ ΤΡΟΠΟΣ ΛΕΙΤΟΥΡΓΙΑΣ ΑΥΤΩΝ 

Άρθρο 1 

Οργάνωση - Σκοπός 

1. Τα κατά το άρθρο 2 του Ν. 2817/2000 (ΦΕΚ 78 Α') 
ιδρυθέντα Κέντρα Διάγνωσης, Αξιολόγησης και Υποστή¬ 
ριξης (Κ.Δ.Α.Υ.) των Ατόμων με Ειδικές Ανάγκες λειτουρ¬ 
γούν στις έδρες των νομών και νομαρχιών του κράτους, 
αποτελούν αποκεντρωμένες δημόσιες υπηρεσίες και 
υπάγονται απευθείας στον Υπουργό Εθνικής Παιδείας και 
Θρησκευμάτων. 

2. Σκοπός των Κ.Δ.Α.Υ., κατά τις διατάξεις του άρθρου 2 
παρ. 2 του Ν. 2817/2000, είναι η προσφορά υπηρεσιών διά¬ 
γνωσης, αξιολόγησης και υποστήριξης των μαθητών και 
κυρίως εκείνων που έχουν ειδικές εκπαιδευτικές ανάγκες, 
καθώς και υποστήριξης, πληροφόρησης και ευαισθητοποί- 
ησης των εκπαιδευτικών, των γονέων και της κοινωνίας. 

Για την επίτευξη των στόχων τους, τα Κ.Δ.Α.Υ. λειτουρ¬ 
γούν βάσει προτυποποιημένης διαδικασίας, όπως αυτή 
περιγράφεται στην παρούσα απόφαση, ώστε να διασφα¬ 
λίζεται η ομοιογενής λειτουργία τους σε όλη τη χώρα. 

Άρθρο 2 
Αρμοδιότητες 

Τα Κ.Δ.Α.Υ. έχουν, σύμφωνα με τις διατάξεις των άρ¬ 
θρων 2 κα 15, παρ. 3 του Ν. 2817/2000 τις εξής αρμοδιό¬ 
τητες: 

α) Την έρευνα για τη διαπίστωση του είδους καιτου βαθ¬ 
μού των δυσκολιών των ατόμων με ειδικές εκπαιδευτικές 
ανάγκες στο σύνολο των παιδιών σχολικής και προσχολι- 
κής ηλικίας. Οι περιφερειακές υπηρεσίες Υγείας και Πρό¬ 
νοιας των περιφερειών έχουν υποχρέωση να παρέχουν 
συνδρομή όταν τους ζητηθεί. Τα αντικείμενα στα οποία 
παρέχεται η συνδρομή αυτή καθορίζονται με απόφαση 
του Γενικού Γραμματέατης Περιφέρειας. 































20940 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Την εισήγηση για την εγγραφή, κατάταξη και φοίτη¬ 
ση στην κατάλληλη σχολική μονάδα, καθώς και την παρα¬ 
κολούθηση και αξιολόγηση της εκπαιδευτικής πορείας 
των μαθητών, σε συνεργασία με τους σχολικούς συμβού¬ 
λους ειδικής αγωγής και τους αρμόδιους κατά περίπτω¬ 
ση σχολικούς συμβούλους προσχολικής αγωγής, πρωτο¬ 
βάθμιας και δευτεροβάθμιας εκπαίδευσης, τους διευθυ¬ 
ντές των σχολικών μονάδων, καθώς και το ειδικό 
εκπαιδευτικό προσωπικό που υπηρετεί στις σχολικές μο¬ 
νάδες ειδικής αγωγής. 

γ) Την εισήγηση για την κατάρτιση προσαρμοσμένων 
εξατομικευμένων ή ομαδικών προγραμμάτων ψυχοπαιδα¬ 
γωγικής και διδακτικής υποστήριξης, δημιουργικής απα¬ 
σχόλησης, καθώς και την εφαρμογή άλλων επιστημονικών 
κοινωνικών και λοιπών υποστηρικτικών μέτρων γιατα άτο¬ 
μα με ειδικές ανάγκες στα σχολεία στην έδρα του Κ.Δ.Α.Υ. 
ή στο σπίτι. 

δ) Την παροχή συμβουλευτικής υποστήριξης και ενημέ¬ 
ρωσης στο διδακτικό προσωπικό και σε όσους συμμετέ¬ 
χουν στην εκπαιδευτική διαδικασία και επαγγελματική 
υποστήριξη, σε όλη την έκταση της εκπαίδευσης και τη 
διοργάνωση προγραμμάτων ενημέρωσης και συμβου¬ 
λευτικής για τους γονείς των μαθητών και τους ασκού- 
ντες τη γονική μέριμνα. 

ε) Τον καθορισμό του είδους των τεχνικών βοηθημάτων 
και οργάνων που έχει ανάγκη το παιδί στο σχολείο ή στο 
σπίτι, καθώς και την κατάρτιση προτάσεων για την καλύ¬ 
τερη παραμονή του στους χώρους της εκπαίδευσης 
στ) Την εισήγηση για την αντικατάσταση των γραπτών 
δοκιμασιώντων μαθητών με ειδικές εκπαιδευτικές ανάγκες 
με προφορικές ή άλλης μορφής δοκιμασίες στις εξετάσεις 
της πρωτοβάθμιας και δευτεροβάθμιας εκπαίδευσης 
ζ) Την εισήγηση για την αντικατάσταση και εφαρμογή 
προγραμμάτων πρώιμης εκπαιδευτικής παρέμβασης για 
όλες τις περιπτώσεις του άρθρου 1 παράγραφος 2 του Ν. 
2817/2000. 

η) Την εισήγηση στις αρμόδιες υπηρεσίες για την ίδρυ¬ 
ση, την κατάργηση, την προαγωγή, τον υποβιβασμό, τη 
μετατροπή ή τη συγχώνευση των αυτοτελών σχολείων ει¬ 
δικής αγωγής, όπως αυτά ορίζονται στην παρ. 13 του άρ¬ 
θρου 1 και των τμημάτων ένταξης, την προσθήκη τομέων 
και τμημάτων ειδικοτήτων των ΤΕΕ και στελέχωση αυτών 
καθώς και την ανάλογη αύξηση ή μείωση των οργανικών 
θέσεωντου προσωπικού. 

θ) Εισηγούνται στις αρμόδιες υπηρεσίες, για την λει¬ 
τουργία υπό ενιαία διεύθυνση των σχολικών μονάδων ει¬ 
δικής αγωγής Α/βάθμιας και Β/βάθμιας εκπαίδευσης που 
συλλειτουργούν ή συστεγάζονται. 

ι) Την σύνταξη ετήσιας έκθεσης πεπραγμένων, η οποία 
υποβάλλεται στο Υπουργείο Εθνικής Παιδείας και Θρη¬ 
σκευμάτων και στο Τμήμα Ειδικής Αγωγής του Παιδαγω¬ 
γικού Ινστιτούτου, με βάση την οποία πραγματοποιείται 
ανά διετία αξιολόγηση του έργου τους από το Τμήμα Ει¬ 
δικής Αγωγής του Παιδαγωγικού Ινστιτούτου. 

Άρθρο 3 

Τρόπος λειτουργίας των Κ.Δ.Α.Υ 

1. Το προσωπικό των Κ.Δ.Α.Υ., εκπαιδευτικό ειδικό εκ¬ 
παιδευτικό και διοικητικό, δραστηριοποιείται με τη μορφή: 
α. συλλογικού διοικητικού οργάνου 
β. διεπιστημονικής ομάδας και υποομάδων 
γ. ατομικών ενεργειών κατά ειδικότητα 


2. Ως συλλογικό διοικητικό όργανο συνέρχεται σε τα¬ 
κτές ή έκτακτες συνεδριάσεις υπό την προεδρία του προϊ¬ 
σταμένου του Κ.Δ.Α.Υ., στις οποίες συμμετέχουν όλοι οι 
υπηρετούντες σε αυτό, προκειμένου να ρυθμίσει θέματα 
προγραμματισμού των δραστηριοτήτων του, αναζήτη¬ 
σης και εφαρμογής τρόπων και μέτρων για την επίτευξη 
των γενικών και ειδικών σκοπών του και καθορισμού των 
λεπτομερειών λειτουργίας του. 

3. Το εκπαιδευτικό και ειδικό εκπαιδευτικό προσωπικό 
των Κ.Δ.Α.Υ. αποτελεί διεπιστημονική ομάδα, η οποία έχει 
την ευθύνη για την αναζήτηση και εφαρμογή μέτρων που 
αποβλέπουν στην εκπλήρωση των εκπαιδευτικών και επι¬ 
στημονικών αρμοδιοτήτων του Κ.Δ.Α.Υ. Με απόφαση των 
μελών του Κ.Δ.Α.Υ. ως συλλογικού διοικητικού οργάνου 
μπορεί να συγκροτούνται υποομάδες από δύο ή περισ¬ 
σότερα μέλη για την αντιμετώπιση ειδικών εκπαιδευτικών 
και επιστημονικών θεμάτων στους τομείς ανίχνευσης, 
διάγνωσης και υποστήριξης των μαθητών με ειδικές εκ¬ 
παιδευτικές ανάγκες. 

4. Ο Προϊστάμενος των Κ.Δ.Α.Υ., τα μέλη του εκπαιδευ¬ 
τικού και ειδικού εκπαιδευτικού προσωπικού και ο γραμ¬ 
ματέας αυτού προσφέρουν ατομικά τις υπηρεσίες τους, 
όπως αυτές καθορίζονται στα επόμενα άρθρα της πα¬ 
ρούσας απόφασης. 

5. Για τα γενικότερα καθήκοντα καιτις υποχρεώσεις του 
προσωπικού των Κ.Δ.Α.Υ. εφαρμόζονται οι διατάξεις του 
δημοσιοϋπαλληλικού κώδικα. 

6. Κάθε Κ.Δ.Α.Υ., λειτουργεί κατά τις εργάσιμες ημέρες 
της εβδομάδας επί επτά ώρες ημερησίως, από της 9ης 
πρωινής μέχρι της 15ης μεταμεσημβρινής ώρας τρεις 
ημέρες την εβδομάδα (ενδεικτικά, Δευτέρα, Τετάρτη και 
Παρασκευή) και από της 13ης μέχρι της 20ης μεταμε¬ 
σημβρινής ώρας δύο ημέρες την εβδομάδα (ενδεικτικά 
Τρίτη και Πέμπτη). Κατά τις ημέρες απογευματινής λει¬ 
τουργίας των Κ.Δ.Α.Υ. ένα μέρος του εκπαιδευτικού ή ει¬ 
δικού εκπαιδευτικού προσωπικού, που ορίζεται με από¬ 
φαση του συλλογικού διοικητικού οργάνου, προσφέρει 
υπηρεσία κατά τις προμεσημβρινές ώρες, απαλλασσόμε¬ 
νο από την απογευματινή λειτουργία. 

Άρθρο 4 

Βασικοί άξονες λειτουργίας του Κ.Δ.Α.Υ. 

1. Όλες οι πράξεις, ενέργειες και εισηγήσεις του 
Κ.Δ.Α.Υ. έχουν εκπαιδευτικό προσανατολισμό. Αποσκο¬ 
πούν στην ανάπτυξη της προσωπικότητας των ατόμων με 
ειδικές εκπαιδευτικές ανάγκες και στη βελτίωση των ικα¬ 
νοτήτων και δεξιοτήτωντους. Επιδιώκουν να καταστεί δυ¬ 
νατή η ένταξη και επανένταξή τους στο κοινό εκπαιδευτι¬ 
κό σύστημα, η επαγγελματική τους κατάρτιση, η συμμετο¬ 
χή τους στην παραγωγική διαδικασία, η αποδοχή τους από 
το κοινωνικό σύνολο και η ισότιμη κοινωνική τους εξέλιξη. 

2. Ειδικότερα κάθε Κ.Δ.Α.Υ. οργανώνει τις δραστηριό- 
τητές του γύρω από τους άξονες: 

Α) Ανίχνευση - Διάγνωση - Αξιολόγηση των ατόμων με ει¬ 
δικές εκπαιδευτικές ανάγκες που περιλαμβάνει: 

• την ανίχνευση και παραπομπή, 

• τη διαδικασία διάγνωσης, αξιολόγησης και έκδοσης 
της γνωμάτευσης, 

• τις βασικές αξιολογικές εκθέσεις που αναφέρονται 
στην εκπαιδευτική αξιολόγηση, στην έκθεση κοινωνικού 
ιστορικού, την έκθεση παιδοψυχιάτρου, την έκθεση ψυ¬ 
χολόγου καιτις άλλες αξιολογήσεις, 

• τη διαδικασία για την κατάρτιση εισηγήσεων σε σχέ¬ 
ση με τις λοιπές αρμοδιότητες των Κ.Δ.Α.Υ. και 

• την τήρηση αρχείου ατομικών φακέλων. 

Β) Υποστήριξη ατόμων με ειδικές εκπαιδευτικές ανά¬ 
γκες και των οικογενειών τους και την εκπαιδευτική πα¬ 
ρέμβαση που περιλαμβάνει: 

• την κατάρτιση και εφαρμογή προγραμμάτων έγκαι¬ 
ρης (πρώιμης) εκπαιδευτικής παρέμβασης για παιδιά 
προσχολικής ηλικίας, 

• την κατάρτιση και εφαρμογή προγραμμάτων συμ¬ 
βουλευτικής γονέων και οικογένειας, 

• την υποστήριξη των μαθητών με ειδικές εκπαιδευτι¬ 
κές ανάγκες και 

• την υποστήριξη των διδασκόντων σε μαθητές με ειδι¬ 
κές εκπαιδευτικές ανάγκες 

Γ) Ευαισθητοποίηση του κοινωνικού συνόλου σε θέμα¬ 
τα Ειδικής Αγωγής 

Άρθρο 5 

Ανίχνευση - Παραπομπή 

1. Το εκπαιδευτικό και το ειδικό εκπαιδευτικό προσωπι¬ 
κό του Κ.Δ.Α.Υ., σε συνεργασία με τους προϊσταμένους 
των διευθύνσεων και γραφείων της εκπαίδευσης, τους 
συμβούλους ειδικής αγωγής, τους συμβούλους προσχο¬ 
λικής, πρωτοβάθμιας και δευτεροβάθμιας εκπαίδευσης, 
τους εκπαιδευτικούς των ΣΜΕΑ και των άλλων σχολείων, 
προγραμματίζει και διεξάγει κατ’ έτος έρευνα το μήνα 
Νοέμβριο και Δεκέμβριο, στο σύνολο του μαθητικού πλη¬ 
θυσμού της περιφέρειάςτου. Σκοπός αυτώντων ερευνών 
είναι ο εντοπισμός πιθανών ειδικών εκπαιδευτικών ανα¬ 
γκών στους μαθητές και η έγκαιρη διάγνωση - αξιολόγη¬ 
ση και παρέμβαση. 

2. Οι μαθητές για τους οποίους προκύπτουν ενδείξεις ότι 
εμπίπτουν στις κατηγορίες των ατόμων με ειδικές εκπαι¬ 
δευτικές ανάγκες καταγράφονται στο αρχείο του Κ.Δ.Α.Υ. 
και σε συνεργασία με τους εκπαιδευτικούς τους και τη συ¬ 
γκατάθεση των γονέων ή κηδεμόνων ή των ασκούντων γο¬ 
νική μέριμνα παραπέμπονται για περαιτέρω αξιολόγηση. 

3. Τα Κ.Δ.Α.Υ. εκτός από τους μαθητές των οποίων οι ει¬ 
δικές εκπαιδευτικές ανάγκες προκύπτουν από την ανί¬ 
χνευση, που διεξάγουν υποχρεούται να αξιολογούν και 
τους μαθητές που παραπέμπονται από σχολικές μονάδες 
με τη σύμφωνη γνώμη του γονέα, καθώς και άλλα παιδιά 
μετά από αίτημα του γονέα ή του κηδεμόνα ή του ασκού- 
ντος τη γονική μέριμνα. 

Άρθρο 6 

Διαδικασία Διάγνωσης-Αξιολόγησης 
και έκδοσης της Γνωμάτευσης 

1. Ο προϊστάμενος του Κ.Δ.Α.Υ. κοινοποιεί, σε τακτική ή 
έκτακτη συνεδρίαση της διεπιστημονικής ομάδας, ανάλογα 
με το πρόβλημα, τις αιτήσεις για παραπομπή και συναπο- 
φασίζεται η συνεισφορά κάθε ειδικότητας για κάθε περί¬ 
πτωση. Επίσης προγραμματίζεται ο χρόνος συνάντησης με 
κάθε μέλος του εκπαιδευτικού και ειδικού εκπαιδευτικού 
προσωπικού και τέλος ο τρόπος αξιολόγησης. Αν αποφασι- 
σθεί η μετάβαση του μαθητή στο Κ.Δ.Α.Υ., ο μαθητής προ¬ 
σέρχεται συνοδευόμενος από το γονέα του ή τον κηδεμόνα 
του ή τον ασκούντο τη γονική μέριμνα. Στη συνέχεια διε- 
νεργείται εξατομικευμένη αξιολόγηση από το εκπαιδευτικό 
και το ειδικό εκπαιδευτικό προσωπικό του Κ.Δ.Α.Υ. 


2. Μετά την αξιολόγηση ακολουθεί συνεδρίαση για την 
έκδοση της γνωμάτευσης. Στη συνεδρίαση μετέχουν όλα 
τα μέλη του εκπαιδευτικού και του ειδικού εκπαιδευτικού 
προσωπικού που συμμετείχαν στην αξιολόγηση. Στη συ¬ 
νεδρίαση προεδρεύει ο προϊστάμενος του Κ.Δ.Α.Υ. και τη¬ 
ρούνται πρακτικά από το γραμματέα, τα οποία υπογρά¬ 
φονται από όλα τα μέλη. Κάθε μέλος, καταθέτει προφορι¬ 
κά και γραπτά τις πληροφορίες του, τα δεδομένα των 
παρατηρήσεων και των αξιολογήσεών καθώς και τις προ¬ 
τάσεις του για το εξατομικευμένο πρόγραμμα εκπαιδευτι¬ 
κής παρέμβασης και οτιδήποτε μπορεί να συμβάλει στην 
πλήρη αξιολόγηση και υποστήριξη του μαθητή. Η συνε¬ 
δρίαση ολοκληρώνεται με τη σύνταξη της γνωμάτευσης. 

3. Στη γνωμάτευση προσδιορίζεται αν ο μαθητής ανήκει 
σε κάποια από τις κατηγορίες των ατόμων με ειδικές ανά¬ 
γκες και προτείνεται η κατάλληλη σχολική μονάδα έντα¬ 
ξης, ο τρόπος φοίτησης, η αναγκαία ψυχοπαιδαγωγική και 
διδακτική υποστήριξη καθώς και τα απαραίτητα τεχνικά 
βοηθήματα και εκπαιδευτικά υλικά που θα διευκολύνουν 
την εκπαίδευση και επικοινωνία του ατόμου. Η Γνωμάτευ¬ 
ση συνοδεύεται από πλαίσιο εξατομικευμένου εκπαιδευτι¬ 
κού προγράμματος (Ε.Ε.Π) το οποίο στηρίζεται στην αξιο¬ 
λόγηση και εμπεριέχει τους βραχυπρόθεσμους και μα¬ 
κροπρόθεσμους στόχους σε όλους τους τομείς 
ανάπτυξης, καθώς και τον χρονικό προσδιορισμό της επα¬ 
ναξιολόγησης του ατόμου και του προγράμματος του. 
Επιπλέον, προτείνονται οι απαραίτητες προϋποθέσεις για 
την προσαρμογή του ατόμου με ειδικές εκπαιδευτικές 
ανάγκες στο σχολικό, οικογενειακό και κοινωνικό περι¬ 
βάλλον, και περιγράφονται τα αναμενόμενα αποτελέσμα¬ 
τα του παρεμβατικού προγράμματος. Η γνωμάτευση και 
το Ε.Ε.Π γνωστοποιούνται στους γονείς και στο σχολείο 
που εντάσσεται ο μαθητής, όλα δε τα στοιχεία καταχωρί¬ 
ζονται στον ατομικό φάκελο του μαθητή. 

4. Σε περίπτωση που για την έκθεση της γνωμάτευσης 
κριθεί αναγκαία η συνδρομή του Κ.Δ.Α.Υ. της οικείας Δι¬ 
οικητικής Περιφέρειας ή και των περιφερειακών υπηρε¬ 
σιών Υγείας και Πρόνοιας σε θέματα που καθορίζονται με 
απόφαση του Γενικού Γραμματέα της Περιφέρειας απο- 
φασίζεται κατά την συνεδρίαση της επιστημονικής ομά¬ 
δας του Κ.Δ.Α.Υ. ποια μέλη του ειδικού εκπαιδευτικού 
προσωπικού είναι αναγκαίο να αξιολογήσουντο άτομο με 
ειδικές ανάγκες για την έκδοση της γνωμάτευσης. Τα μέ¬ 
λη αυτά μετέχουν στη συνεδρίαση που γίνεται για την έκ¬ 
δοση της γνωμάτευσης στο Κ.Δ.Α.Υ. του νομού ή της νο¬ 
μαρχίας. Σε εξαιρετικές περιπτώσεις που το άτομο με ει¬ 
δικές εκπαιδευτικές ανάγκες θα πρέπει να επισκεφθεί την 
έδρα του περιφερειακού Κ.Δ.Α.Υ. ή τις υπηρεσίες Υγείας 
και Πρόνοιας συνοδεύεται από τον έχοντα τη γονική του 
μέριμνα και τον κοινωνικό λειτουργό του Κ.Δ.Α.Υ. ενώ ο 
ατομικός του φάκελος αποστέλλεται υπηρεσιακά. Τηντε¬ 
λική γνωμάτευση εκδίδει το Κ.Δ.Α.Υ. του νομού ή της νο¬ 
μαρχίας σε ειδική συνεδρίαση και με συμμετοχή του μέ¬ 
λους ή των μελών του περιφερειακού Κ.Δ.Α.Υ. που αξιο¬ 
λόγησαν το άτομο με ειδικές εκπαιδευτικές ανάγκες. 

Άρθρο 7 

Βασικές Αξιολογικές Εκθέσεις 

I. Εκπαιδευτική Αξιολόγηση 

1. Η εκπαιδευτική αξιολόγηση διενεργείται από τον 
εκπαιδευτικό τού Κ.Δ.Α.Υ., της αντίστοιχης εκπαιδευτι- 

κής βαθμίδας που φοιτά ο μαθητής και περιλαμβάνει τη 
συστηματική διαδικασία συγκέντρωσης εκπαιδευτικά 
σημαντικών πληροφοριών, που αφορούν στις ειδικές εκ¬ 
παιδευτικές ανάγκες του ατόμου, με στόχο τη λήψη 
αποφάσεων σχετικά με τη παροχή υπηρεσιών ειδικής 
αγωγής. 

2. Στην εκπαιδευτική αξιολόγηση πρέπει να περιγράφο- 
νται: 

α. Η σχολική και ευρύτερη γνώση του μαθητή. 

β. Οι δεξιότητες (σχολικές, γνωστικές, επικοινωνιακές, 
κοινωνικές και αυτοεξυπηρέτησης), καθώς και το φάσμα 
των ικανοτήτων και των ενδιαφερόντων του μαθητή. 

γ. Ο βαθμός της κοινωνικής του προσαρμογής. 

δ. Οι στρατηγικές και τις διαδικασίες που χρησιμοποιεί 
ο μαθητής για την κατάκτηση της γνώσης και να περιγρά¬ 
φει τη συμπεριφορά του. 

3. Στην εκπαιδευτική αξιολόγηση αναγράφονται οι ημε¬ 
ρομηνίες παραπομπής, αξιολογήσεων και επισκέψεων 
του μαθητή στο Κ.Δ.Α.Υ. ή το σχολείο του ή το σπίτι του. 
Αναφέρονται τα κύρια στοιχεία στα οποία θα πρέπει να 
επικεντρωθεί το εκπαιδευτικό πρόγραμμα παρέμβασης 
καθώς και οι υποστηρικτικές υπηρεσίες και τα τεχνικά 
βοηθήματα που έχει ανάγκη ο μαθητής. Όπου κρίνεται 
αναγκαίο προτείνεται πρόγραμμα έγκαιρης παρέμβα¬ 
σης ή στήριξης του μαθητή ή του εκπαιδευτικού της τά¬ 
ξης- 

4. Η εκπαιδευτική αξιολόγηση μπορεί να είναι τυπική και 
άτυπη. Στη τυπική αξιολόγηση η συγκέντρωση των πλη¬ 
ροφοριών γίνεται μέσω τυποποιημένων δοκιμασιών, οι 
οποίες προτείνονται ή εγκρίνονται από το Τμήμα Ειδικής 
Αγωγής του Παιδαγωγικού Ινστιτούτου. Στην άτυπη αξιο¬ 
λόγηση περιλαμβάνονται: α) δοκιμασίες, σε μη τυποποιη¬ 
μένη μορφή, για τον προσδιορισμό των δεξιοτήτων και 
ικανοτήτων, καθώς και της σχολικής γνώσης του μαθητή, 
ανάλογα με τη χρονική και νοητική του ηλικία και τις απαι¬ 
τήσεις της αντίστοιχης εκπαιδευτικής βαθμίδας, β) στοι¬ 
χεία από την παρατήρηση του μαθητή κατά τη διάρκεια 
της συνεδρίας ή από επισκέψεις του εκπαιδευτικού του 
Κ.Δ.Α.Υ. στο χώρο του σχολείου και γ) στοιχεία που προ¬ 
έρχονται από τις παρατηρήσεις και τις περιγραφές των 
γονέων και των εκπαιδευτικών του παιδιού, οι οποίοι σε 
συνεννόηση με τους εκπαιδευτικούς του Κ.Δ.Α.Υ., συ¬ 
ντάσσουν περιγραφική αξιολόγηση του μαθητή. 

II. Έκθεση κοινωνικού ιστορικού 

1. Στην έκθεση κοινωνικού ιστορικού, η οποία συντάσ- 
σεται από τον κοινωνικό λειτουργό, περιγράφονται οι πα¬ 
ράγοντες, οι οποίοι άμεσα ή έμμεσα επηρεάζουν την 
ομαλή προσαρμογή του μαθητή στο περιβάλλον του και 
την γενική του εξέλιξη. 

2. Γιατη σύνταξη του κοινωνικού ιστορικού απαιτείται: 

α) η συγκέντρωση των κοινωνικών δεδομένων, βάσει 

συγκεκριμένων κοινωνικών κριτηρίων (επάγγελμα γονέ¬ 
ων, υποαπασχόληση ή ανεργία, μορφωτικό επίπεδο, ηλι¬ 
κία γονέων, τόπος κατοικίας, οικονομική κατάσταση της 
οικογένειας, αριθμός μελών, ύπαρξη διευρυμένης οικο¬ 
γένειας, σοβαρή ασθένεια ή θάνατος γονέα ή άλλου μέ¬ 
λους κ.λπ.). 

β) περιγραφή των οικογενειακών σχέσεων και συνηθει¬ 
ών. 

γ) λεπτομερής περιγραφή του ιστορικού του ατόμου 
από την γέννησή του και ειδικά, από την ηλικία διαπίστω¬ 
σης του προβλήματος έως την ημέρα της παραπομπής 


του στο Κ.Δ.Α.Υ. Το ιστορικό περιλαμβάνει και όλες τις 
ενέργειες, αντιδράσεις και προσαρμογές της οικογένει¬ 
ας σε σχέση με το παιδί και το πρόβλημά του. 

3. Η συγκέντρωση των στοιχείων της έκθεσης του κοι¬ 
νωνικού ιστορικού γίνεται: α) με ατομικές συνεντεύξεις με 
το γονέα και τα άλλα μέλη της οικογένειας β) με επισκέ¬ 
ψεις του κοινωνικού λειτουργού στο σπίτι και γ) με συ¬ 
νεργασία με τους εκπαιδευτικούς, όταν το άτομο αυτό 
παρακολουθεί εκπαιδευτικό πρόγραμμα. 

4. Στην έκθεση κοινωνικού ιστορικού αναγράφεται η 
ημερομηνία παραπομπής του μαθητή στο Κ.Δ.Α.Υ. και οι 
ηλικίες του μαθητή και των γονέων. Επίσης καταγράφο¬ 
νται οι ημερομηνίες και οι επισκέψεις στο χώρο του 
Κ.Δ.Α.Υ., στο χώρο του σπιτιού του μαθητή και στο χώρο 
της τάξης. 

5. Τέλος, περιλαμβάνονται συγκεκριμένες πράξεις - 
ενέργειες και οδηγίες παρέμβασης που θα διευκολύνουν 
το άτομο στην αντιμετώπιση του προβλήματος του και 
που θα στηρίξουν την οικογένειάτου. 

III. Έκθεση Παιδοψυχιάτρου 

1. Η αξιολόγηση του Παιδοψυχιάτρου περιλαμβάνει: 

α) Το ψυχιατρικό προφίλ του μαθητή, όπως αυτό προ¬ 
κύπτει από τυπικές και άτυπες δοκιμασίες. Στην αξιολό¬ 
γηση αναφέρονται οι δυσκολίες που αντιμετωπίζει ο συ¬ 
γκεκριμένος μαθητής σε διάφορους τομείς, οι δυνατότη¬ 
τάς του, πιθανές προτάσεις για την αντιμετώπισή τους και 
προτάσεις για το σχεδίασμά του εξατομικευμένου εκπαι¬ 
δευτικού προγράμματος 

β) τη φαρμακευτική ή άλλη αναγκαία υποστήριξη με βά¬ 
ση τη γνωμάτευση, 

γ) πληροφορίες για τη στάση του οικογενειακού περι¬ 
βάλλοντος ως προς το πρόβλημα του μαθητή, 

2. Για τη συγκέντρωση των στοιχείων που απαρτίζουν 
την έκθεση του παιδοψυχιάτρου απαιτούνται: 

α) ατομικές συνεδρίες με το μαθητή και την οικογένειά 
του 

β) συνεργασία με τους εκπαιδευτικούς σε περίπτωση 
που ο μαθητής αυτός παρακολουθεί εκπαιδευτικό πρό¬ 
γραμμα 

γ) διεξαγωγή τυπικών δοκιμασιών και συστηματική κα¬ 
ταγραφή των στοιχείωνπου παρατηρούνται κατά τη διάρ¬ 
κεια των συνεδριών. 

3. Ο παιδοψυχίατρος καταχωρίζει τα δεδομένατης ψυ¬ 
χιατρικής εξέτασης όπως και τις δοκιμασίες που χρησι¬ 
μοποίησε μαζί με τα αποτελέσματα (γνωμάτευση και 
φαρμακευτική υποστήριξη) στο φάκελο του μαθητή. Μέ¬ 
σα σε αυτόν καταχωρίζονται επίσης οι ημερομηνίες της 
εξέτασης και της προγραμματισμένης επανεξέτασης, το 
ιστορικό της φαρμακευτικής θεραπείας (φάρμακα, διάρ¬ 
κεια λήψης, έναρξη, λήξη, προτάσεις αλλαγής φαρμά¬ 
κων). Περιγράφεται συνοπτικά το ψυχιατρικό προφίλ του 
μαθητή και προτείνονται συγκεκριμένες υποστηρικτικές 
παρεμβάσεις που θα πρέπει να περιληφθούν στο σχεδία¬ 
σμά των εξατομικευμένων διδακτικών προγραμμάτων. 
Όπου κρίνεται αναγκαίο προτείνεται η ένταξη του μαθη¬ 
τή σε κατάλληλο εκπαιδευτικό πρόγραμμα ή πλαίσιο και 
η παροχή προγραμμάτων συμβουλευτικής για την οικο¬ 
γένεια. 

IV. Έκθεση ψυχολόγου 

1. Για τη σύνταξη έκθεσης μετά από ψυχολογική αξιο¬ 
λόγηση, την οποία διενεργεί ο ψυχολόγος, απαιτείται: 

α. συγκέντρωση των δεδομένων που αφορούν το άτο- 

μο, βάσει συγκεκριμένων ψυχολογικών διαγνωστικών κρι¬ 
τηρίων και τυποποιημένων δοκιμασιών 

β. περιγραφή των δυνατοτήτων και των δυσκολιών που 
αντιμετωπίζει σε διάφορους τομείς (γνωστικό- συναισθη¬ 
ματικό, κ.λπ.) 

γ. περιγραφή της συμπεριφοράς του ατόμου μέσα και 
έξω από το οικογενειακό και σχολικό περιβάλλον 

δ. περιγραφή των αντιδράσεων του οικογενειακού και 
του σχολικού περιβάλλοντος του ατόμου, ως προς το 
πρόβλημάτου. 

2. Για τη συγκέντρωση στοιχείων που απαρτίζουν την 
ψυχολογική έκθεση απαιτούνται: α) ατομικές συνεντεύ¬ 
ξεις και συνεργασία με το άτομο αλλά και με το γονέα β) 
συνεργασία με τους εκπαιδευτικούς, όταν το άτομο αυτό 
παρακολουθεί εκπαιδευτικό πρόγραμμα καιγ) διεξαγωγή 
δοκιμασιών και συστηματική καταγραφή των στοιχείων 
που παρατηρούνται κατά τη διάρκεια των συνεδριών. 

3. Ο ψυχολόγος που υπηρετεί στο Κ.Δ.Α.Υ. καταχωρίζει 
τα δεδομένατης ψυχολογικής αξιολόγησης, όπως επίσης 
τα κριτήρια αξιολόγησης, που χρησιμοποίησε και τα απο¬ 
τελέσματα που είχε στον ατομικό φάκελο του μαθητή. 
Μέσα σ’ αυτόν καταχωρίζονται επίσης η ημερομηνία της 
πρώτης ψυχολογικής εξέτασης του ατόμου, οι συνεντεύ¬ 
ξεις με τους γονείς, οι συνεργασίες με τους εκπαιδευτι¬ 
κούς και η ημερομηνία επανεξέτασης. Περιγράφεται συ¬ 
νοπτικά το ψυχολογικό προφίλ του μαθητή καιπροτείνο- 
νται συγκεκριμένες ψυχολογικές υποστηρικτικές 
παρεμβάσεις που θα πρέπει να περιληφθούν στο σχεδία¬ 
σμά και στην εφαρμογή των εξατομικευμένων διδακτικών 
προγραμμάτων. Όπου κρίνεται αναγκαίο προτείνεται η 
ένταξη του μαθητή σε συγκεκριμένο εκπαιδευτικό πρό¬ 
γραμμα και η παροχή προγραμμάτων συμβουλευτικής 
για τους γονείς και την οικογένεια. 

V. Άλλες Αξιολογήσεις 

1. Η διαδικασία της αξιολόγησης ολοκληρώνεται κατά 
περίπτωση με την αξιολόγηση του Φυσικοθεραπευτή,του 
Λογοθεραπευτή, του ειδικού στη νοηματική γλώσσα και 
του ειδικού στην κινητικότητα τυφλών. Οι εν λόγω αξιο¬ 
λογήσεις διεξάγονται μετά από εντολή του προϊσταμένου 
και σε εξατομικευμένη βάση, σύμφωνα με τη διαδικασία 
που ακολουθείται στην εκπαιδευτική και ψυχολογική 
αξιολόγηση. 

Άρθρο 8 

Διαδικασία για την κατάρτιση εισηγήσεων για θέματα 
αρμοδιότητας του Κ.Δ.Α.Υ. 

1. Τα Κ.Δ.Α.Υ. προβαίνουν σε εισηγήσεις προς τις αρ¬ 
μόδιες υπηρεσίες του ΥΠΕΠΘ και το Παιδαγωγικό Ινστι¬ 
τούτο για θέματα της αρμοδιότητας τους όπως αυτά προ- 
βλέπονται από τις κείμενες διατάξεις και την παρούσα 
απόφαση. 

Γ ια την σύνταξη των εν λόγω εισηγήσεων ο Προϊστάμε¬ 
νος συγκαλείτο συλλογικό όργανο του Κ.Δ.Α.Υ. και σε συ¬ 
νεργασία μετά μέλη αυτού αναθέτει την αξιολόγηση με¬ 
λέτη και εισήγηση των θεμάτων αυτών σε κάθε μέλος ή σε 
ομάδα μελών Κ.Δ.Α.Υ. 

2. Αφού γίνουν οι απαραίτητες αξιολογήσεις, παρατη¬ 
ρήσεις, συνεργασίες με άλλους ειδικούς και συγκεντρω¬ 
θούν όλα τα δεδομένα, συγκαλείται ειδική συνεδρίαση 
από τον προϊστάμενο του Κ.Δ.Α.Υ. Σε αυτή μετέχουν όλα 
τα μέλη του εκπαιδευτικού και ειδικού εκπαιδευτικού προ¬ 


σωπικού και τηρούνται πρακτικά από το γραμματέα, τα 
οποία υπογράφονται, στο τέλος, από άλατα μέλητου. Το 
κάθε μέλος καταθέτει προφορικά και γραπτά τα δεδομέ¬ 
να των παρατηρήσεων του και των αξιολογήσεώντου. Γί¬ 
νεται ανακεφαλαίωση, συσχέτιση και σύνθεση των πλη¬ 
ροφοριών και των αναγκών και διατυπώνεται η τελική ει¬ 
σήγηση. Οι εισηγήσεις αυτές που αφορούν τα άτομα με 
ειδικές εκπαιδευτικές ανάγκες έχουν κατά κύριο λόγο εκ¬ 
παιδευτικό και υποστηρικτικό προσανατολισμό. 

3. Ειδικά για την σύνταξη της εισήγησης για την ίδρυση, 
κατάργηση, προαγωγή, υποβιβασμό, μετατροπή και συγ¬ 
χώνευση των σχολείων και των τμημάτων ένταξης, προ¬ 
σθήκη τομέων και τμημάτων ειδικοτήτων στα ΤΕΕ, στελέ- 
χωση αυτών, καθώς και ανάλογη αύξηση ή μείωση των 
οργανικών θέσεων του προσωπικού, προηγείται εμπερι¬ 
στατωμένη μελέτη στην οποία λαμβάνονται υπόψη εκτός 
των άλλων, οιανάγκεςτων μαθητώντης περιοχής, οιπρο- 
ϋποθέσεις στέγασης και ο εξοπλισμός, οι δυνατότητες 
ανάπτυξης της περιοχής, οι σύγχρονες επιστημονικές 
απόψεις και η σχετική νομοθεσία. 

Άρθρο 9 

Αρχείο ατομικών φακέλων 

1. Σε κάθε Κ.Δ.Α.Υ. τηρείται αρχείο που περιλαμβάνει 
τους ατομικούς φακέλους των ατόμων που αξιολογού¬ 
νται από το Κ.Δ.Α.Υ. μετά από παραπομπή σε αυτό ή ανί¬ 
χνευση. 

2. Ο ατομικός φάκελος περιλαμβάνει: 

α. Συνοπτικό οικογενειακό και κοινωνικό ιστορικό του 
μαθητή. 

β. Γνωμάτευση για το είδος και το βαθμό της συγκεκρι¬ 
μένης εκπαιδευτικής ανάγκης. 

γ. Εισήγηση για την εγγραφή-κατάταξη ή μεταγραφή 
στην κατάλληλη σχολική μονάδα. 

δ. αξιολογική έκθεση που αφορά τη μαθησιακή εξέλιξη 
του μαθητή. 

ε. Εισήγηση για τον καταρτισμό του κατάλληλου πα¬ 
ρεμβατικού εκπαιδευτικού προγράμματος. 

στ. Εισήγηση για παροχή συμβουλευτικής υποστήριξης 
και ενημέρωσης προς τους εκπαιδευτικούς, τους γονείς 
ή τους ασκούντες τη γονική μέριμνα. 

ζ. Εισήγηση για το είδος των αναγκαίων τεχνικών υπο¬ 
στηρικτικών βοηθημάτων και οργάνων για κάθε παιδί. 

η. Εισήγηση για την αντικατάσταση των γραπτών δοκι¬ 
μασιών με προφορικές ή άλλης μορφής εξέταση για τους 
μαθητές που φοιτούν στις συνήθεις τάξεις. 

θ. Όλες τις δοκιμασίες που έχουν χορηγηθεί στο μαθη¬ 
τή από το δάσκαλο της τάξης του. 

ι. Περιγραφική αξιολόγηση παραπομπής του μαθητή 
από το δάσκαλο της τάξης του. 

ια. Την απάντηση του Κ.Δ.Α.Υ. στο σχολείο και στους 
έχοντες τη γονική μέριμνα του ατόμου με ειδικές εκπαι¬ 
δευτικές ανάγκες. 

ιβ. Τις περιοδικές αξιολογήσεις των μαθητών καιτων εκ¬ 
παιδευτικών παρεμβατικών προγραμμάτων από τους ει¬ 
δικούς του Κ.Δ.Α.Υ.. 
ιγ. Οτιδήποτε άλλο αφορά το μαθητή 

3. Η γραπτή και η προφορική ενημέρωση για το περιε¬ 
χόμενο του φακέλου γίνεται στον έχοντα τη γονική μέρι¬ 
μνα του μαθητή κατά τη διάρκεια ειδικής συνεδρίασης 
του Κ.Δ.Α.Υ. Τη συνάντηση καθορίζει ο προϊστάμενος του 

Κ.Δ.Α.Υ. σε επικοινωνία με τον έχοντα τη γονική μέριμνα. 
Σε αυτήν μπορούν να μετέχουν και μέλη της ειδικής εκ¬ 
παιδευτικής ομάδας που θα θεωρηθεί απαραίτητο από 
τον προϊστάμενο του Κ.Δ.Α.Υ. να παρευρεθούν. 

4. Το περιεχόμενο των φακέλων διατηρείται και σε ηλε¬ 
κτρονική μορφή, είναι απόρρητο και έχουν πρόσβαση σε 
αυτό, το εκπαιδευτικό και ειδικό εκπαιδευτικό προσωπικό 
του Κ.Δ.Α.Υ.. Για ερευνητικούς σκοπούς μπορεί να δοθεί 
άδεια πρόσβασης στο περιεχόμενό του μόνο μετά από 
σχετική έγκριση του Τμήματος Ειδικής Αγωγής του Παι¬ 
δαγωγικού Ινστιτούτου. Ο φάκελος ενημερώνεται σε τα¬ 
κτά χρονικά διαστήματα όταν χρειαστεί να προστεθούν 
νέα στοιχεία. 

5. Η γνωμάτευση, οι οδηγίες αντιμετώπισης και το ατο¬ 
μικό εκπαιδευτικό πρόγραμμα, χορηγείται μόνο στους 
έχοντεςτη γονική μέριμνατου μαθητή και στη σχολική μο¬ 
νάδα που φοιτά ο μαθητής. Η διακίνηση των εγγράφων 
αυτών προς τη σχολική μονάδα γίνεται μόνο υπηρεσιακά. 

Άρθρο 10 

Υποστήριξη ατόμων με ειδικές εκπαιδευτικές ανάγκες 

και των οικογενειών τους. Εκπαιδευτική παρέμβαση. 

1. Οι δραστηριότητες για την υποστήριξη των ατόμων 
με ειδικές εκπαιδευτικές ανάγκες και των οικογενειών 
τους και η εκπαιδευτική παρέμβαση αποσκοπούν στο να 
βοηθήσουν τα άτομα με ειδικές εκπαιδευτικές ανάγκες, 
ώστε: 

α. να αναπτύξουν την προσωπικότητά τους, 

β. να βελτιώσουν τις ικανότητες και τις δεξιότητάς τους, 
ώστε να καταστεί δυνατή η ένταξή τους στο κοινό εκπαι¬ 
δευτικό σύστημα, 

γ. να αποκτήσουν τα απαραίτητα εφόδια για την επαγ¬ 
γελματική τους εξέλιξη και για τη συμμετοχή τους στην 
παραγωγική διαδικασία και στην κοινωνία. 

2. Γιατην υλοποίηση των στόχων αυτώντο Κ.Δ.Α.Υ. ανα¬ 
πτύσσει δραστηριότητες και προγράμματα υποστήριξης 
και εκπαιδευτικής παρέμβασης. 

I. Προγράμματα έγκαιρης εκπαιδευτικής παρέμβασης 
για παιδιά προσχολικής ηλικίας. 

1. Τα προγράμματα έγκαιρης (πρώιμης) εκπαιδευτικής 
παρέμβασης για παιδιά προσχολικής ηλικίας απευθύνο¬ 
νται σε παιδιά που δεν έχουν ενταχθεί σε κάποιο ειδικό 
πρόγραμμα ή δεν υπάρχουν στην περιοχή του Κ.Δ.Α.Υ. 
κατάλληλα ειδικά προγράμματα για την περίπτωσή τους. 
Τα προγράμματα αυτά καταρτίζονται με απόφαση του εκ¬ 
παιδευτικού και του ειδικού εκπαιδευτικού προσωπικού 
του Κ.Δ.Α.Υ. και προσφέρονται ατομικά στο παιδί και στην 
οικογένειά του. Υλοποιούνται είτε στην έδρα του Κ.Δ.Α.Υ. 
ή μπορεί να έχουν την μορφή της κατ’ οίκον παροχής. Το 
εξατομικευμένο πρόγραμμα παρέμβασης, με τους μα¬ 
κροπρόθεσμους και τους βραχυπρόθεσμους στόχους 
για τους γονείς και το παιδί, καταρτίζεται από τον υπεύ¬ 
θυνο του προγράμματος έγκαιρης παρέμβασης βάσει 
του πλαισίου που έχει δοθεί κατά τη διαδικασία της αξιο¬ 
λόγησης του παιδιού. Την ευθύνη για την υλοποίηση του 
προγράμματος έγκαιρης παρέμβασης έχει ο εκπαιδευτι¬ 
κός του Κ.Δ.Α.Υ. μετά από ειδική επιμόρφωση, ή άλλος ει¬ 
δικός του Κ.Δ.Α.Υ., ο οποίος θα έχει επιμορφωθεί ειδικά 
στο τομέα της έγκαιρης παρέμβασης και της συμβουλευ¬ 
τικής των γονέων. 

2. Κύριος στόχος αυτού του προγράμματος είναι να 


εξοικειωθούν οι γονείς και η οικογένεια με το πρόβλημα 
του παιδιού τους, να προσαρμοστούν στη νέα κατάσταση 
και να παρέχουν τις απαραίτητες διευκολύνσεις για την 
ολόπλευρη ανάπτυξη του παιδιού, και τη συμμετοχή του 
στη ζωή της οικογένειας όπως και την προετοιμασία του 
για την προσχολική και τη σχολική εκπαίδευση. Ο υπεύ¬ 
θυνος του προγράμματος, συναντάταιπεριοδικά (μία φο¬ 
ρά την εβδομάδα) με το παιδί και την οικογένεια, ενώ 
πραγματοποιεί και ομαδικές συναντήσεις συμβουλευτι¬ 
κής υποστήριξης για όλους τους γονείς που συμμετέχουν 
στο πρόγραμμα έγκαιρης παρέμβασης. Στις ομαδικές συ¬ 
ναντήσεις μπορεί να συνδράμουν, όταν κριθεί αναγκαίο 
από τον υπεύθυνο και άλλα μέλη του Κ.Δ.Α.Υ. και κυρίως 
ο ψυχολόγος και ο κοινωνικός λειτουργός. 

3. Τα προγράμματα αυτά αξιολογούνται ετησίως από 
την διεπιστημονική ομάδα του Κ.Δ.Α.Υ., σε ειδική συνε¬ 
δρία στην οποία εισηγητής είναι ο υπεύθυνος της έγκαι¬ 
ρης παρέμβασης. 

II. Π ρογράμματα συμβουλευτικής γονέων και οικογένει¬ 
ας. 

1. Το Κ.Δ.Α.Υ., αξιολογώντας τις ανάγκες των μαθητών 
της περιφέρειάς του, σχεδιάζει και υλοποιεί προγράμμα¬ 
τα συ μβουλευτικής γονέων μαθητών με ειδικές εκπαιδευ¬ 
τικές ανάγκες. Την κύρια ευθύνη για την υλοποίηση αυ¬ 
τών των προγραμμάτων έχει ο ψυχολόγος του Κ.Δ.Α.Υ., ο 
οποίος συνεπικουρείται στο έργο του από τον εκπαιδευ¬ 
τικό και τον κοινωνικό λειτουργό του Κ.Δ.Α.Υ., καθώς επί¬ 
σης και από όποιον άλλον ειδικό κριθεί απαραίτητο. 

2. Εκτός των γενικών στόχων της συμβουλευτικής γο¬ 
νέων, που περιγράφονται στα προγράμματα έγκαιρης 
παρέμβασης και οι οποίοι ισχύουν και για τα προγράμ¬ 
ματα αυτά, ένας πολύ βασικός στόχος είναι και η ενδυ¬ 
νάμωση των γονέων και των ατόμων με ειδικές ανάγκες, 
προκειμένου να συμμετέχουν ενεργά και συνεταιρικά με 
όλους τους εμπλεκόμενους φορείς, ώστε να επιτευχθεί η 
ισότιμη ένταξη των ατόμων με ειδικές ανάγκες στο σχο¬ 
λείο και στην κοινωνία. Τα προγράμματα συμβουλευτι¬ 
κής γονέων υλοποιούνται μέσα από ατομικές ή ομαδικές 
συναντήσεις του ψυχολόγου με τους γονείς σε τακτά 
χρονικά διαστήματα. Στα προγράμματα αυτά τηρούνται 
οι κανόνες της συμβουλευτικής. Η πρόοδός τους αξιο¬ 
λογείται περιοδικώς από το ειδικό προσωπικό του 
Κ.Δ.Α.Υ. σε ειδική συνεδρίαση στην οποία εισηγητής εί¬ 
ναι ο ψυχολόγος. 

III. Υποστήριξη των μαθητών με ειδικές ανάγκες 

1. Τα Κ.Δ.Α.Υ. στηρίζουν συστηματικά τους μαθητές με 
ειδικές ανάγκες της περιφέρειάς τους. Γιατο σκοπό αυτό 
συνεργάζονται με τους σχολικούς συμβούλους της ειδι¬ 
κής αγωγής και όλους τους εμπλεκόμενους στην εκπαί¬ 
δευση των ΑΜΕΑ. Αξιολογούν και κατατάσσουν τους μα¬ 
θητές στην κατάλληλη σχολική βαθμίδα παρακολουθούν 
περιοδικά την πρόοδο των μαθητών αυτών και παρέχουν 
στήριξη. 

2. Τα Κ.Δ.Α.Υ. μετά από αξιολόγηση, προτείνουν την κα¬ 
τάλληλη εξεταστική μέθοδο για τους μαθητές με ειδικές 
εκπαιδευτικές ανάγκες της περιφέρειάς τους. Γενικά με¬ 
ριμνούν για την παροχή όλων των θεσμοθετημένων διευ¬ 
κολύνσεων που προβλέπονται από τις ισχύουσες διατά¬ 
ξεις για τους μαθητές της περιφέρειάς τους. 

IV. Υποστήριξη των εκπαιδευτικών των τάξεων με ειδι¬ 
κές εκπαιδευτικές ανάγκες. 

1. Τα Κ.Δ.Α.Υ. σχεδιάζουν ετησίως προγράμματα ευαι- 

σθητοποίησης για τους εκπαιδευτικούς της περκρέρειάς 
τους. Επίσης, σχεδιάζουν και υλοποιούν σε συνεργασία 
με τους σχολικούς συμβούλους ειδικής αγωγής, προσχο- 
λικής αγωγής και πρωτοβάθμιας και δευτεροβάθμιας εκ¬ 
παίδευσης, τους προϊσταμένους των διευθύνσεων και 
γραφείων εκπαίδευσης, τους διευθυντές των σχολείων 
και τους εκπαιδευτικούς, προγράμματα συστηματικής 
στήριξης των μαθητών με ειδικές ανάγκες, ειδικά αυτών 
που είναι ενταγμένοι στις συνήθεις σχολικές μονάδες. 
Παράλληλα, οι εκπαιδευτικοί στα τμήματα ένταξης, υπο¬ 
στηρίζονται από τον εκπαιδευτικό του Κ.Δ.Α.Υ. ώστε να 
εφαρμόζουν τις κατάλληλες μεθόδους διδασκαλίας και 
να εξασφαλίζουν το κατάλληλο περιβάλλον μάθησης για 
τους μαθητές με ειδικές ανάγκες. 

2. Την ευθύνη για την υλοποίηση των προγραμμάτων 
αυτών έχει ο εκπαιδευτικός της αντίστοιχης βαθμίδαςτου 
Κ.Δ.Α.Υ., ο οποίος για το σκοπό αυτό επισκέπτεται περιο¬ 
δικά (μία φορά την εβδομάδα) με τη μορφή του ειδικού 
"περιπατητικού εκπαιδευτικού", τα σχολεία της περιφέ- 
ρειάςτου. Ο εκπαιδευτικός αυτός, προσφέρει συστημα¬ 
τική στήριξη στους μαθητές και κυρίως σε αυτούς που εί¬ 
ναι ενταγμένοι στη συνηθισμένη σχολική τάξη. 

3. Επιπλέον, τα Κ.Δ.Α.Υ. υλοποιούν προγράμματα δημι¬ 
ουργικής απασχόλησης σε συνεργασία με το προσωπικό 
των ΣΜΕΑ. Στα πλαίσια της υποστήριξης των ΑΜΕΑ σχε¬ 
διάζουν, υλοποιούν και αξιολογούν προγράμματα επαγ¬ 
γελματικού προσανατολισμού. 

Άρθρο 11 

Ευαισθητοποίηση του κοινωνικού συνόλου 
για θέματα ειδικής αγωγής. 

1. Γιατην ευαισθητοποίηση του κοινωνικού συνόλου, τα 
Κ.Δ.Α.Υ. εκδίδουν ενημερωτικά δελτία, έντυπα φυλλάδια 
και οργανώνουν ημερίδες, εκπομπές στα τοπικά Μ.Μ.Ε. ή 
αναλαμβάνουν οποιεσδήποτε άλλες δραστηριότητες γε¬ 
νικής και εξειδικευμένης ενημέρωσης αλλά και ευαισθη- 
τοποίησης της τοπικής κοινωνίας σε συνεργασία με τους 
αρμόδιους φορείς σε θέματα ειδικής αγωγής. 

2. Τα Κ.Δ.Α.Υ. οργανώνουν τις υπηρεσίες τους έτσι 
ώστε να αποτελούν πηγή έγκυρης ενημέρωσης και πλη¬ 
ροφόρησης για όλα τα θέματα που αφορούν τα άτομα με 
ειδικές ανάγκες. Τέλος, λειτουργούν ως διαμεσολαβητι- 
κό δίκτυο μεταξύ των υπηρεσιών εκπαίδευσης, υγείας- 
πρόνοιας και ατόμων με ειδικές ανάγκες. 

ΚΕΦΑΛΑΙΟ Β' 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 
ΤΩΝ Κ.Δ.Α.Υ. 

Άρθρο 12 

Γ ενικά καθήκοντα και υποχρεώσεις του προσωπικού 

1. Κύρια και βασική ευθύνη του προσωπικού που υπη¬ 
ρετεί στα Κ.Δ.Α.Υ. είναι να στηρίζει και να φροντίζει την 
ολόπλευρη πρόοδο και την εξέλιξη των ατόμων με ειδικές 
εκπαιδευτικές ανάγκες, να σέβεται την μοναδικότητα 
τους και να μεριμνά ώστε να επιτυγχάνεται ουσιαστικά η 
σχολική και η κοινωνική τους ένταξη. 

2. Ειδικότερα το εκπαιδευτικό και ειδικό εκπαιδευτικό 
προσωπικό των Κ.Δ.Α.Υ.: 

α) Φροντίζει ώστε να υπάρχει συνεχής συνεργασία με 
τα άτομα και με τις οικογένειες τους, που ζητούν αξιολό¬ 


γηση και υποστήριξη. Οι υπηρεσίες που προσφέρει να 
ανταποκρίνονται στα ψυχοσωματικά χαρακτηριστικά, 
στις γλωσσικές ικανότητες και ιδιαιτερότητες, στον ιδιαί¬ 
τερο ρυθμό και τρόπο μάθησης, στις κοινωνικές δεξιότη¬ 
τες και τις πολιτισμικές ή άλλες διαφοροποιήσεις των μα¬ 
θητών με ειδικές ανάγκες και των οικογενειών τους. 

β) Λαμβάνει όλα τα κατάλληλα και απαραίτητα μέτρα, 
ώστε να αποφεύγεται οποιαδήποτε πιθανότητα σωματι¬ 
κού, ψυχολογικού τραύματος και στιγματισμού των ατό¬ 
μων με ειδικές ανάγκες και των οικογενειών τους. 

γ) Εξυπηρετεί οποιοδήποτε άτομο με ειδικές ανάγκες, 
χωρίς διακρίσεις κοινωνικές, φύλου, χρώματος, ηλικίας, 
καταγωγής κ.λπ. 

δ) Συνεργάζεται και αλληλοενημερώνεται στα ειδικά θέ¬ 
ματα και επιδιώκει κοινή και συλλογική δράση ώστε να 
αποτρέπονται καταστάσεις δυσλειτουργίας της υπηρε¬ 
σίας, να αποφεύγεται πιθανή σύγχυση στα άτομα που ζη¬ 
τούν αξιολόγηση και υποστήριξη και να επιτυγχάνεται η 
ολόπλευρη υποστήριξή τους ώστε να ικανοποιούνται οι 
εκπαιδευτικές τους ανάγκες. 

ε) Σέβεται τα δικαιώματα των ατόμων με ειδικές εκπαι¬ 
δευτικές ανάγκες και των οικογενειών τους, για τη διαφύ¬ 
λαξη των προσωπικών τους δεδομένων και δεν δίνει πλη¬ 
ροφορίες σε τρίτους μη εμπλεκόμενους. 

στ) Τηρεί αυστηρά το καθηκοντολόγιο, όπως αυτό ορί¬ 
ζεται από τις ισχύουσες διατάξεις και από τον διεθνή κώ¬ 
δικα ηθικής και δεοντολογίας της κάθε ειδικότητας. Κάθε 
επιστήμονας λειτουργεί και δραστηριοποιείται στα όρια 
της ειδικότητάς του, στηριζόμενος στην εκπαίδευση και 
στην εμπειρία του. Αναλαμβάνει δε την επιστημονική ευ¬ 
θύνη μόνο για θέματα για τα οποία έχει την κατάλληλη 
επαγγελματική εμπειρία και επιστημονική γνώση και επι¬ 
διώκει την συνεχή επιμόρφωσή του. Αναγνωρίζει τα όρια, 
τις παραμέτρους της ειδικότητάς του και του επαγγελμα¬ 
τικού του ρόλου και αντιστοίχως αναγνωρίζει και των άλ¬ 
λων ειδικών. 

ζ) Χρησιμοποιεί τυπικές διαδικασίες και εργαλεία μέ¬ 
τρησης για την αξιολόγηση και τη διάγνωση και εξοικειώ¬ 
νεται και ενημερώνεται συνεχώς για όλες τις παραμέ¬ 
τρους, όπως την αξιοπιστία, την εγκυρότητα, τα λάθη μέ¬ 
τρησης, την κατάλληλη τεχνική εφαρμογή και τους 
περιορισμούς αυτών των μεθόδων. 

η) Χρησιμοποιείπροτυποποιημένουςγια άλατα Κ.Δ.Α.Υ 
τρόπους και μεθοδολογία ανίχνευσης, διάγνωσης, αξιο¬ 
λόγησης και διατύπωσης της γνωμάτευσης, ώστε γονείς, 
εκπαιδευτικοί και μαθητές να γνωρίζουν ότι σε οποιοδή- 
ποτε Κ.Δ.Α.Υ. και αν προσέλθουν θα ακολουθηθεί η ίδια 
διαδικασία. 

θ) Στις ανακοινώσεις των αξιολογήσεων καταγράφει 
τους σκοπούς της αξιολόγησης, τα αποτελέσματα των 
εξετάσεων και την αξιοποίησή τους στο προτεινόμενο 
πρόγραμμα εκπαιδευτικής παρέμβασης σε γλώσσα απλή 
και κατανοητή για τους οικείους του ατόμου και όπου εί¬ 
ναι δυνατό και για το ίδιο το άτομο. 

ι) Συνεργάζεται με όλους τους φορείς και ειδικά με το 
προσωπικό των ΣΜΕΑ και τους Συμβούλους Ειδικής Αγω¬ 
γής, ώστε να προωθούνται οι στόχοι της ειδικής αγωγής. 

ια) Διεξάγει κάθε σχολικό έτος έρευνα για την ανίχνευ¬ 
ση ειδικών εκπαιδευτικών αναγκών στο μαθητικό πληθυ¬ 
σμό της περκρέρειάς του. 

ιβ) Διοργανώνει περιοδικά συναντήσεις με τους τοπι¬ 
κούς φορείς και τους ενδιαφερομένους με σκοπό: 

• την ευαισθητοποίηση σε θέματα ειδικής εκπαίδευσης 
και 

• την ενημέρωση και την ένταξη των ατόμων με ειδικές 
ανάγκες στην τοπική κοινωνία. 

ιγ) Συνεργάζεται στενά με τους εκπαιδευτικούς της γε¬ 
νικής και της ειδικής αγωγής της περιοχής της αρμοδιό- 
τητάς του, για θέματα αξιολόγησης και προγραμματι¬ 
σμού της εκπαιδευτικής παρέμβασης. Διευκολύνει επί¬ 
σης την επικοινωνία των εκπαιδευτικών με τους γονείς 
των ατόμων με ειδικές ανάγκες. Σχεδιάζει και υλοποιεί 
στα Κ.Δ.Α.Υ. ή στις ΣΜΕΑ προγράμματα έγκαιρης παρέμ¬ 
βασης, συμβουλευτικής γονέων και ατόμων με ειδικές 
ανάγκες. 

ιδ) Συνεργάζεται με τον Προϊστάμενο του Κ.Δ.Α.Υ. για 
την σύνταξη του προγράμματος δραστηριότητας του 
Κ.Δ.Α.Υ. και του κάθε μέλους χωριστά. 

ιε) Συμμετέχει στην αξιολόγηση κάθε μαθητή, ενημε¬ 
ρώνει τα λοιπά μέλη του Κ.Δ.Α.Υ για τα πορίσματα της 
αξιολόγησης και συμβάλλει στην έκδοση της γνωμάτευ¬ 
σης και στην κατάρτιση του εκπαιδευτικού προγράμμα¬ 
τος παρέμβασης καταθέτοντας γραπτά και προφορικά 
τις απόψεις του. 

ιστ) Συμμετέχει στη σύνταξη εισήγησης για την εγγρα¬ 
φή του μαθητή στην κατάλληλη σχολική μονάδα και συ¬ 
νεργάζεται με τους αρμόδιους φορείς της εκπαίδευσης 
της περιφέρειας του για την υλοποίηση του Εξατομικευ- 
μένου Εκπαιδευτικού Προγράμματος του μαθητή. 

3. Το εκπαιδευτικό και το ειδικό εκπαιδευτικό προσωπι¬ 
κό του Κ.Δ.Α.Υ., που υπηρετεί στην έδρα διοικητικής πε¬ 
ριφέρειας, προσφέρει τις υπηρεσίες του και στα Κ.Δ.Α.Υ. 
των νομών και νομαρχιών που ανήκουν στην περιφέρεια 
αυτή ή σε νομούς που δεν υπάρχουν υπηρεσίες Κ.Δ.Α.Υ. 

4. Διοργανώνει ετησίως ειδικά σεμινάρια για τη συνεχή 
επιμόρφωσή και εξειδίκευσή του. Επίσης αφιερώνει μία 
ειδική ανά δεκαπενθήμερο συνεδρίαση σε θέματα επι¬ 
μορφωτικού χαρακτήρα. Στις συνεδριάσεις αυτές μπο¬ 
ρούν να συμμετέχουν κατά περίπτωση και άλλοι συνερ- 
γαζόμενοι ειδικοί. 

Άρθρο 13 

Καθήκοντα και υποχρεώσεις Προϊστάμενου του Κ.Δ.Α.Υ. 

Ο Προϊστάμενος του Κ.Δ.Α.Υ. είναι διοικητικός προϊ¬ 
στάμενος και έχει την ευθύνη για την τήρηση του κανονι¬ 
σμού λειτουργίας του Κ.Δ.Α.Υ. 

Ειδικότερα ο προϊστάμενος του Κ.Δ.Α.Υ. 

α) έχει την ευθύνη της οργάνωσης και συντονισμού των 
διαδικασιών ανίχνευσης που διενεργούνται με πρωτο¬ 
βουλία του Κ.Δ.Α.Υ. τον Νοέμβριο ή Δεκέμβριο κάθε σχο¬ 
λικού έτους, στο σύνολο των μαθητών της περιφέρειάς 
του. Φροντίζει επίσης όσοι μαθητές, μετά την ανίχνευση, 
έχουν ανάγκη για περαιτέρω αξιολόγηση- διάγνωση- εκ¬ 
παιδευτική υποστήριξη, να προσέρχονται στα Κ.Δ.Α.Υ. με 
τη συγκατάθεση των γονέων τους. 

β) Καθορίζει τα θέματα της ημερήσιας διάταξης και 
προεδρεύει σε όλες τις συνεδριάσεις του προσωπικού 
του Κ.Δ.Α.Υ.. Υπογράφει επίσης όλα τα έγγραφα που εκ- 
δίδονται από το Κ.Δ.Α.Υ. (εισηγήσεις, γνωματεύσεις, 
αξιολογήσεις, προγράμματα, παραπομπές, κ.ά.), καθώς 
και τα πρακτικά των συνεδριάσεων. 

γ) Είναι υπεύθυνος για την ομαλή λειτουργία της υπη¬ 
ρεσίας του και προγραμματίζει τις δραστηριότητες για 


κάθε μέλος της υπηρεσίας εντός και εκτός Κ.Δ.Α.Υ. 

δ) Εισηγείται τη συμπλήρωση του υποχρεωτικού ωρα¬ 
ρίου του προσωπικού του Κ.Δ.Α.Υ. στον προϊστάμενο της 
οικείας διεύθυνσης εκπαίδευσης. 

ε) Φροντίζει για τις εκτός έδρας υπηρεσιακές μετακινή¬ 
σεις του εκπαιδευτικού και του ειδικού εκπαιδευτικού 
προσωπικού των Κ.Δ.Α.Υ. 

στ) Συνεργάζεται με τους διευθυντές των ΣΜΕΑ και 
τους διευθυντές των κοινών σχολείων και φροντίζει να πα¬ 
ρέχεται προγραμματισμένη υποστήριξη στα παιδιά με ει¬ 
δικές εκπαιδευτικές ανάγκες. 

ζ) Έχει την ευθύνη για τη συνεχή επιμόρφωση του προ¬ 
σωπικού του Κ.Δ.Α.Υ. και για το σκοπό αυτό φροντίζει για 
τη διοργάνωση, σε ετήσια και περιοδική βάση, σεμινα¬ 
ρίων, ημερίδων, διαλέξεων σε συνεργασία με άλλους φο- 
ρείς. 

η) Υποβάλλει ετήσια έκθεση έργου και δράσης του 
Κ.Δ.Α.Υ. στο Τμήμα Ειδικής Αγωγής του Παιδαγωγικού Ιν¬ 
στιτούτου και συνεργάζεται με το φορέα αυτό για την 
αξιολόγηση του Κ.Δ.Α.Υ. ανά διετία. 

θ) Έχει την ευθύνη για τη κατάρτιση της μελέτης σκοπι¬ 
μότητας και της σχετικής εισήγησης στο Κ.Δ.Α.Υ., στους 
αρμόδιους φορείς όσον αφορά την ίδρυση, κατάργηση, 
προαγωγή υποβιβασμό μετατροπή και συγχώνευση σχο¬ 
λικών μονάδων ειδικής αγωγής, τηνπροσθήκη τομέων και 
τμημάτων ειδικοτήτων στα ΤΕΕ, τη στελέχωση αυτών, κα¬ 
θώς και για την αύξηση ή μείωση των οργανικών θέσεων 
του προσωπικού. 

ι) Είναι υπόλογος για της δαπάνες λειτουργίας του 
Κ.Δ.Α.Υ. καθώς και πειθαρχικός προϊστάμενος και εκκα- 
θαριστής των αποδοχών του προσωπικού των Κ.Δ.Α.Υ. 

2. Ο Προϊστάμενος του Κ.Δ.Α.Υ., παράλληλα με τα κα¬ 
θήκοντα και τις υποχρεώσεις του προϊσταμένου, ασκεί τα 
καθήκοντα, τις αρμοδιότητες και τις υποχρεώσεις της ει¬ 
δικότητας του, συμμετέχοντας ανάλογα στις διαδικασίες 
ανίχνευσης, διάγνωσης και αξιολόγησης. Είναι διοικητι¬ 
κός προϊστάμενος των Κ.Δ.Α.Υ. 

Άρθρο 14 

Καθήκοντα και αρμοδιότητες 
του Εκπαιδευτικού προσωπικού 

1. Τα καθήκοντα και οι υποχρεώσεις του εκπαιδευτικού 
προσωπικού του Κ.Δ.Α.Υ. είναι τα εξής: 

α) Διευκολύνει την επικοινωνία του Κ.Δ.Α.Υ. και των σχο¬ 
λικών μονάδων, ειδικής αγωγής και πρωτοβάθμιας και 
δευτεροβάθμιας εκπαίδευσης. 

β) Συνεργάζεται με το σχολικό σύμβουλο ειδικής αγω¬ 
γής και κατά περίπτωση με τους σχολικούς συμβούλους 
προσχολικής αγωγής, πρωτοβάθμιας και δευτεροβάθ¬ 
μιας εκπαίδευσης. 

γ) Έχει την ευθύνη, ως μέλος της διεπιστημονικής ομά¬ 
δας, για την εκπαιδευτική αξιολόγηση των μαθητών και 
την κατάρτιση του Εξατομικευμένου Εκπαιδευτικού Προ¬ 
γράμματος (Ε.Ε.Π.), προσαρμοσμένου στις εκπαιδευτι¬ 
κές ανάγκες κάθε μαθητή. 

δ) Εισηγείται στο Κ.Δ.Α.Υ., στις ΣΜΕΑ και στους εκπαι- 
δευτικούςτων κοινών σχολείων κατά περίπτωση, το Ε.Ε.Π. 
και παρακολουθεί την πορεία του. Έχει, τουλάχιστον ετη¬ 
σίως, την ευθύνη της διαδικασίας επαναξιολόγησης, επα- 
ναδιάρθρωσης και επαναπροσαρμογής του Ε.Ε.Π. κάθε 
μαθητή και ενημερώνει σχετικά το φάκελο του. 

η) Εισηγείται στο Κ.Δ.Α.Υ την κατάρτιση προγραμμάτων 
πρώιμης εκπαιδευτικής παρέμβασης για τα παιδιά και 
τους γονείς τους και έχουν την ευθύνη για την υλοποίηση 
σε σταθερή και μόνιμη βάση 

ι) Αναλαμβάνει σε συνεργασία με τους άλλους ειδικούς 
του Κ.Δ.Α.Υ. την ενημέρωση των εκπαιδευτικών όλων των 
σχολείων της περιφέρειας τους για τους στόχους και το 
έργο του Κ.Δ.Α.Υ., για τη σημασία της πρώιμης ανίχνευ¬ 
σης, αξιολόγησης, εκπαιδευτικής παρέμβασης και για γε¬ 
νικότερα θέματα ειδικής αγωγής. 

ια) Συμμετέχει στα προγράμματα ενημέρωσης και ευαι- 
σθητοποίησης εκπαιδευτικών, γονέων και άλλων φορέων 
που διοργανώνονται από το Κ.Δ.Α.Υ. 

ιβ) Ενημερώνει τους γονείς και φροντίζει ώστε οι γονείς 
να βρίσκονται σε συνεχή συνεργασία με το Κ.Δ.Α.Υ. και 
τον εκπαιδευτικό του παιδιού τους στο σχολείο και να ενη¬ 
μερώνονται τακτικά για τηνπρόοδό του, καθώς και για τη 
διαδικασία και τη πρόοδο της εκπαιδευτικής παρέμβα¬ 
σης. 

ιγ) Συμμετέχει στη συνεδρίαση για την έκδοση γνωμά¬ 
τευσης και καταθέτει προφορικά και γραπτά τις απόψεις 
του. Ενημερώνει για τα μέσα αξιολόγησης που χρησιμο¬ 
ποίησε, τα αποτελέσματά της και προτείνει το Ε.Ε.Π. το 
οποίο ολοκληρώνεται με τη βοήθεια και των άλλων ειδι¬ 
κών του Κ.Δ.Α.Υ. 

ιδ) Συμμετέχει στον καθορισμό του είδους των οργά¬ 
νων, τεχνικών βοηθημάτων, εκπαιδευτικών υλικών που 
έχει ανάγκη το παιδί στο σχολείο ή στο σπίτι και καταθέ¬ 
τει προτάσεις για την καλύτερη πρόσβαση και παραμονή 
του μαθητή στο σχολείο. 

ιε) Συνεργάζεται συστηματικά με τον εκπαιδευτικό της 
τάξης του μαθητή για την αποτελεσματικότερη εφαρμο¬ 
γή του Ε.Ε.Π. 

ιστ) Προωθεί την φοίτηση των παιδιών με ειδικές ανά¬ 
γκες στα τμήματα ένταξης και στις κανονικές τάξεις και 
παρέχει εκπαιδευτική στήριξη ως περιπατητικός εκπαι¬ 
δευτικός όπου παρουσιαστεί ανάγκη. 

Ιζ) Παρέχει συμβουλευτική υποστήριξη και ενημέρωση 
στο διδακτικό προσωπικό των ΣΜΕΑ ή των κοινών σχολι¬ 
κών μονάδων της περιφέρειάς τους και σε όσους συμμε¬ 
τέχουν ή εμπλέκονται στην εκπαιδευτική διαδικασία. 

2. Ο εκπαιδευτικός προσχολικής βαθμίδας, εκτός των 
παραπάνω, συντάσσει και βοηθάει στην υλοποίηση αντι¬ 
σταθμιστικού υποστηρικτικού προγράμματος σε κοινά νη¬ 
πιαγωγεία, υποστηρίζοντας τα νήπια που κινδυνεύουν λό¬ 
γω περιβαλλοντικών συνθηκών να εμφανίσουν μαθησιακές 
δυσκολίες. Συντάσσει και υλοποιεί σε συνεργασία με τους 
άλλους εκπαιδευτικούς του Κ.Δ.Α.Υ. πρόγραμμα έγκαιρης 
παρέμβασης και γενικά έχει την ευθύνη για την πρώιμη και 
έγκαιρη εκπαιδευτική παρέμβαση και τη στήριξη των παι¬ 
διών νηπιακής ηλικίας και των οικογενειών τους. 

3. Ο εκπαιδευτικός δευτεροβάθμιας εκπαίδευσης, 
εκτός των παραπάνω υποχρεώσεων που ισχύουν για 
όλους τους εκπαιδευτικούς, φροντίζει για την ευαισθητο- 
ποίηση των καθηγητώντων σχολείωντης περιοχήςτου σε 
θέματα αντιμετώπισης προβλημάτων των μαθητών εφη¬ 
βικής ηλικίας με ειδικές ανάγκες. Τους ενημερώνει για τον 
τρόπο εκπαίδευσης και εξέτασης των μαθητών με μαθη¬ 
σιακές δυσκολίες και δυσλεξία. Παρακολουθεί το έργο 
των εξεταστικών επιτροπών αυτών των μαθητών και ευαι¬ 
σθητοποιεί και τους άλλους εξεταστές σε θέματα αξιολό¬ 
γησης. Σε συνεργασία και με το σύμβουλο επαγγελματι¬ 


κού προσανατολισμού φροντίζει για την τοποθέτηση των 
μαθητών στις ΤΕΕ, εισηγείται την ίδρυση ΤΕΕ α' ή β' βαθ¬ 
μίδας, ΤΕΕ τμημάτων ένταξης και Εργαστηρίων Ειδικής 
Επαγγελματικής Εκπαίδευσης και Κατάρτισης και στηρί¬ 
ζει τους μαθητές στις μονάδες αυτές. 

4. Στα Κ.Δ.Α.Υ. που δεν προβλέπεται θέση εκπαιδευτι¬ 
κού προσχολικής αγωγής η αξιολόγηση και η στήριξη των 
νηπίων γίνεται από τον εκπαιδευτικό της πρωτοβάθμιας 
εκπαίδευσης. Στα Κ.Δ.Α.Υ. στα οποία προβλέπονται θέ¬ 
σεις εκπαιδευτικού δευτεροβάθμιας εκπαίδευσης, προ¬ 
σχολικής αγωγής, ειδικού στη νοηματική γλώσσα των κω¬ 
φών και την κινητικότητα των τυφλών (εφόσον οι ειδικοί 
αυτοί είναι εκπαιδευτικοί), οι δραστηριότητες των εκπαι¬ 
δευτικών αυτών κατανέμονται κατά βαθμίδα εκπαίδευ¬ 
σης ή ειδική κατηγορία αναγκών. Οι εκπαιδευτικοί αυτοί 
εξυπηρετούν, όταν προκύπτει ανάγκη, και μαθητές άλ¬ 
λων Κ.Δ.Α.Υ. στα οποία δεν προβλέπονται οι αντίστοιχες 
θέσεις. 

Άρθρο 15 

Καθήκοντα και υποχρεώσεις Παιδοψυχιάτρου 

1. Αξιολογεί παιδιά με ψυχιατρικά προβλήματα και έχει 
την ευθύνη ψυχοφαρμακευτικής στήριξης όπου απαιτεί¬ 
ται. 

2. Συμμετέχει στην ομαδική συνεδρίαση για την έκδοση 
της γνωμάτευσης των μαθητών που έχουν ψυχιατρικά 
προβλήματα. 

3. Συνεργάζεται με το εκπαιδευτικό και ειδικό εκπαιδευ¬ 
τικό προσωπικό του Κ.Δ.Α.Υ. σε θέματα έγκαιρης αποτε¬ 
λεσματικής αντιμετώπισης των ατόμων με ειδικές εκπαι¬ 
δευτικές ανάγκες που έχουν ψυχιατρικά προβλήματα. 
Συμμετέχει σε συνεργασία με τους άλλους ειδικούς του 
Κ.Δ.Α.Υ. στην συμβουλευτική στήριξη των ατόμων αυτών 
και των οικογενειών τους. 

4. Συνεργάζεται και καθοδηγείτο προσωπικό του σχο¬ 
λείου για τον τρόπο μεταχείρισης και την παροχή κατάλ¬ 
ληλης βοήθειας στο παιδί που έχει ψυχιατρικά προβλή¬ 
ματα. 

5. Συμμετέχει σε συνεργασία με το εκπαιδευτικό και ει¬ 
δικό εκπαιδευτικό προσωπικό του Κ.Δ.Α.Υ. στο προγραμ¬ 
ματισμό και στην υλοποίηση προγραμμάτων ευαισθητο- 
ποίησης και πρόληψης ψυχικής υγείας. 

6. Προσφέρει τις υπηρεσίες του και σε άλλα Κ.Δ.Α.Υ. 
που δεν προβλέπεται θέση παιδοψυχιάτρου καθώς επί¬ 
σης και σε νομούς που δεν υπάρχουν υπηρεσίες Κ.Δ.Α.Υ.. 

Άρθρο 16 

Καθήκοντα και υποχρεώσεις Ψυχολόγου 

1. Ο ψυχολόγος εφαρμόζει ατομικά και ομαδικά τεστ 
και χρησιμοποιεί εργαλεία για τη διάγνωση-αξιολόγηση, 
τα οποία έχουν εκπαιδευτικό προσανατολισμό, βοηθούν 
δηλαδή στην κατάρτιση των Ε.Ε.Π., τα οποία απαραιτή- 
τως συνοδεύουν την αξιολόγηση. 

Ειδικότερα ο ψυχολόγος του Κ.Δ.Α.Υ.: 

α) Καταρτίζει το ψυχολογικό προφίλ του μαθητή όσον 
αφορά στο νοητικό, στο συναισθηματικό, στον κοινωνικό 
τομέα κ.λπ. Η αξιολόγησή του/της στηρίζεται σε ατομικές 
συνεντεύξεις με την οικογένεια και το παιδί, στην παρα¬ 
τήρηση του μαθητή κατά τη διάρκεια των συνεδριών και 
στα στοιχεία που συγκεντρώνει από διάφορες τυπικές ή 
μη δοκιμασίες που χρησιμοποιεί. 

β) Αξιολογεί τις ανάγκες του μαθητή και όπου κρίνεται 
απαραίτητο παρέχει ψυχολογική στήριξη και ενημέρωση 
στα άτομα με ειδικές ανάγκες και στους γονείς τους, ώστε 
να δημιουργηθεί ένα υποβοηθητικό πλαίσιο που θα βοη¬ 
θήσει να ξεπεράσειτο παιδί τις δυσκολίες του. Γ ενικά έχει 
την ευθύνη για την κατάρτιση σε μόνιμη βάση προγραμ¬ 
μάτων συμβουλευτικής οικογενειών και της εφαρμογής 
τους στο Κ.Δ.Α.Υ.. 

γ) Σε συνεργασία με το υπόλοιπο προσωπικό του 
Κ.Δ.Α.Υ. σχεδιάζει και υλοποιεί παρεμβατικά εξατομικευ- 
μένα ή και ομαδικά προγράμματα και φροντίζει για τη συ¬ 
νεχή αξιολόγηση της αποτελεσματικότητάς τους. 

δ) Σε συνεργασία με τον εκπαιδευτικό του Κ.Δ.Α.Υ., με 
το δάσκαλο του παιδιού, το σχολικό σύμβουλο ειδικής 
αγωγής, το διευθυντή του σχολείου, τον έχοντα τη γονική 
μέριμνα και όλους όσοι εμπλέκονται στην αγωγή του μα¬ 
θητή με ειδικές εκπαιδευτικές ανάγκες παρακολουθεί και 
υποστηρίζει συνεχώς την πορεία του. Ενημερώνει τακτι¬ 
κά τον ατομικό φάκελο του μαθητή για την έκβαση του πα¬ 
ρεμβατικού προγράμματος. 

ε) Λειτουργεί σε επίπεδο πρόληψης με την παροχή οδη¬ 
γιών σε γονείς και εκπαιδευτικούς για την εφαρμογή υπο¬ 
στηρικτικών προγραμμάτων ειδικά σε παιδιά που ενδέχε¬ 
ται να εγκαταλείψουν το σχολείο. 

στ) Υποστηρίζει την ένταξη των μαθητών με προβλήμα¬ 
τα συμπεριφοράς στο κοινό σχολείο με την κατάρτιση κα¬ 
τάλληλων προγραμμάτων. Παρακολουθεί την υλοποίησή 
τους και φροντίζει γιατη διενέργεια της αξιολόγησήςτους 
από τον ίδιο και τους εκπαιδευτικούς των μαθητών αυτών. 

ζ) Παρεμβαίνει, όπου και όποτε κριθεί απαραίτητο, με 
εξειδικευμένα προγράμματα στα σχολεία της περιφέρει¬ 
ας του Κ.Δ.Α.Υ. για αποτελεσματικότερη και συστηματι¬ 
κότερη στήριξη των μαθητών με ειδικές ανάγκες και των 
οικογενειών τους. 

η) Συνεργάζεται με υπηρεσίες του Υπουργείου Υγείας 
και Πρόνοιας και παραπέμπει για περαιτέρω αξιολόγηση 
περιπτώσεις που δεν μπορούν να εξυπηρετηθούν από το 
Κ.Δ.Α.Υ. 

θ) Συμμετέχει σε όλα τα προγράμματα ευαισθητοποίη- 
σης, και έγκαιρης παρέμβασης που διοργανώνει το 
Κ.Δ.Α.Υ. 

Άρθρο 17 

Καθήκοντα και αρμοδιότητες Κοινωνικού Λειτουργού 

1. Ο κοινωνικός λειτουργός συνεργάζεται με το λοιπό 
επιστημονικό προσωπικό και καταρτίζειτο κοινωνικό προ¬ 
φίλ του μαθητή. Αντλεί πληροφορίες από τους γονείς του 
μαθητή και αν χρειαστεί όπου είναι αναγκαίο και από άλ¬ 
λους συναδέλφους, με στόχο τις αναγκαίες παρεμβάσεις 
υποστήριξης, κυρίως στο πρόγραμμα κοινωνικής έντα¬ 
ξης του μαθητή. 

2. Ειδικότερα ο κοινωνικός λειτουργός του Κ.Δ.Α.Υ.: 

α) Συμμετέχει στην ανίχνευση και στην αξιολόγηση των 
μαθητών που παραπέμπονται στο Κ.Δ.Α.Υ. με ειδική και 
ατομική συνεργασία που έχει με το μαθητή και τους γο¬ 
νείς του. 

β) Καταρτίζει το κοινωνικό, οικογενειακό και ατομικό 
ιστορικό του μαθητή και το καταχωρίζει στον ατομικό του 
φάκελο. 

γ) Ενημερώνει τους γονείς για το κοινωνικο-παιδαγωγι- 
κό έργο και τους στόχους του Κ.Δ.Α.Υ. 


δ) Αναλαμβάνει την ενημέρωση των γονέων, επιδιώκο¬ 
ντας τη θετική τους στάση στο πρόβλημα του μαθητή και 
την ανάπτυξη υγιών ενδοοικογενειακών σχέσεων. Για το 
σκοπό αυτό μπορεί να επισκέπτεται τις οικογένειες των 
μαθητών με ειδικές ανάγκες. 

ε) Συνοδεύει το μαθητή με ειδικές ανάγκες και την οικο- 
γένειά του σε περίπτωση που απαιτείται συμπληρωματι¬ 
κή εξέταση από ιατροπαιδαγωγικές ή άλλες υπηρεσίες. 

στ) Διευκολύνει την οικογένεια στην επικοινωνία της με 
τους αρμόδιους φορείς, ώστε να βελτιωθούν οι συνθήκες 
διαβίωσή της. 

ζ) Κινητοποιεί τους γονείς για συστηματική συνεργασία 
με το σχολείο και το Κ.Δ.Α.Υ. και φροντίζει για την πληρο¬ 
φόρηση αλλά και για την ενίσχυση των γονέων από τις 
υπηρεσίες πρόνοιας και τους παραπέμπει, όταν κρίνεται 
αναγκαίο, σε άλλους ειδικούς ή σε άλλες υπηρεσίες. 

η) Σε συνεργασία με άλλα μέλη του Κ.Δ.Α.Υ., διοργανώ- 
νει συγκεντρώσεις γονέων και εμπλεκομένων στην εκπαί¬ 
δευση και υποστήριξη του μαθητή. 

θ) Φροντίζει για την οργάνωση και το συντονισμό ομά¬ 
δων, όπου συναντώνται παιδιά με ειδικές εκπαιδευτικές 
ανάγκες με παιδιά χωρίς ειδικές ανάγκες με στόχο την 
κοινωνική αλληλεπίδραση και την κοινωνική ένταξη. Ορ¬ 
γανώνει ομάδες συνάντησης ατόμων με ειδικές ανάγκες, 
όχι απαραίτητα σχολικής ηλικίας, τόσο μεταξύ τους όσο 
και με γονείς ή φορείς από τους οποίους θα έχουν υπο¬ 
στήριξη και πληροφόρηση. 

ι) Αναλαμβάνει την επικοινωνία του Κ.Δ.Α.Υ. με τις υπη¬ 
ρεσίες και τους φορείς της κοινωνικής πρόνοιας. Συγκε¬ 
ντρώνει στοιχεία σχετικά με τον πληθυσμό με ειδικές 
ανάγκες που δεν φοιτά σε σχολικές μονάδες, και φροντί¬ 
ζει ώστε να παρέχονται οι κατάλληλες υπηρεσίες σε όλα 
τα άτομα με ειδικές ανάγκες της περιοχής. 

ια) Έχει την ευθύνη για τη διοργάνωση των προγραμ¬ 
μάτων ευαισθητοποίησης της τοπικής κοινωνίας για τα 
άτομα με ειδικές ανάγκες. Συγκεντρώνει το σχετικό έντυ¬ 
πο υλικό και συμμετέχει στην παραγωγή του σε συνεργα¬ 
σία με όλουςτους άλλους ειδικούς και το Παιδαγωγικό Ιν¬ 
στιτούτο. 

ιβ) Συνεργάζεται, όταν απαιτείται, με τους εκπαιδευτι¬ 
κούς των ΣΜΕΑ και τον κοινωνικό λειτουργό που υπηρε¬ 
τεί σε αυτές. 

ιγ) Παρακολουθείτην ανάπτυξη και την κοινωνική εξέλι¬ 
ξη, (κοινωνικοποίηση - ένταξη) του μαθητή και ενημερώ¬ 
νει τον ατομικό του φάκελο. 

Άρθρο 18 

Καθήκοντα και υποχρεώσεις του ειδικού στον επαγγελ¬ 
ματικό προσανατολισμό των τυφλών 

Ο ειδικός στον επαγγελματικό προσανατολισμό των τυ¬ 
φλών: 

α) Συμμετέχει στην ομάδα αξιολόγησης των μαθητών 
του Κ.Δ.Α.Υ. και λαμβάνει ενεργό μέρος ιδιαίτερα στην 
κατάρτιση και υλοποίηση ατομικών εκπαιδευτικών προ¬ 
γραμμάτων επαγγελματικού προσανατολισμού για τυ¬ 
φλούς. 

β) Χρησιμοποιεί κατάλληλες μεθόδους και εργαλεία για 
την αξιολόγηση του τυφλού ατόμου από τα οποία προκύ¬ 
πτουν στοιχεία για τις δεξιότητες και κλίσεις του, ώστε να 
καταρτιστεί το κατάλληλο εκπαιδευτικό πρόγραμμα 
επαγγελματικού προσανατολισμού. 

γ) Παρέχει συμβουλευτική επαγγελματικού προσανα¬ 
τολισμού σε τυφλούς μαθητές και νέους, αλλά και στις οι- 
κογένειέςτους. 

δ) Στηρίζει δραστηριότητες επιμόρφωσης εκπαιδευτι¬ 
κών σε θέματα Συ μβουλευτικής και Π ροσανατολισμού τυ¬ 
φλών, σύμφωνα με τις εγκεκριμένες προτάσεις του Το¬ 
μέα ΣΕΠ του Παιδαγωγικού Ινστιτούτου. Επίσης συνερ¬ 
γάζεται, πληροφορείται και πληροφορεί τα τυφλά άτομα 
για προκηρύξεις του ΑΣΕΠ ή άλλες προκηρύξεις για θέ¬ 
σεις εργασίας και φροντίζει για την προετοιμασία τους 
και τη συμμετοχή τους σε αυτές. 

ε) Συγκεντρώνει συμβουλευτικό και πληροφοριακό υλι¬ 
κό επαγγελματικού προσανατολισμού, το οποίο χρησιμο¬ 
ποιεί για τις ανάγκες της υπηρεσίας του και των άλλων 
Κ.Δ.Α.Υ. γενικότερα. 

στ) Στηρίζει τις ερευνητικές δραστηριότητες, που σχεδιά¬ 
ζονται από τον Τομέα ΣΕΠ του ΠΙ και συμμετέχει σε αυτές. 

ζ) Ερευνά και καταγράφει τα επαγγέλματα στα οποία 
απασχολούνται τα τυφλά άτομα, σε συνεργασία με τον 
Τομέα ΣΕΠ, το ΚΕΣΥΠ και το Γραφείο ΣΕΠ του Π.Ι., για 
άτομα με ειδικές ανάγκες και κοινωνικά αποκλεισμένα 
άτομα 

η) Επικοινωνεί και συνεργάζεται με το ΚΕΣΥΠ και το 
Γ ραφείο ΣΕΠ για τα τυφλά άτομα, σε θέματα που αφο¬ 
ρούν δυσκολίες επαγγελματικού προσανατολισμού και 
προσαρμογής νέων και εφήβων και αναλαμβάνει σχετικές 
πρωτοβουλίες για την άρση των δυσκολιών. 

θ) Παράλληλα με τις υπηρεσίες επαγγελματικού προ¬ 
σανατολισμού προωθεί την επαγγελματική αποκατάστα¬ 
ση των ατόμων με ειδικές ανάγκες σε συνεργασία με τις 
αντίστοιχες υπηρεσίες του ΟΑΕΔ. Ενημερώνει γονείς και 
άτομα με ειδικές ανάγκες για τις θέσεις εργασίας, τους 
διευκολύνει στην αναζήτηση των θέσεων αυτών και ευαι¬ 
σθητοποιεί εργοδότες. Παρακολουθεί και στηρίζει τα 
άτομα κατά τα πρώτα βήματα της επαγγελματικής τους 
αποκατάστασης. 

ι) Συνεργάζεται με τις ΣΜΕΑ Β/θμιας εκπαίδευσης, τις 
ΤΕΕ, κλπ και παρέχει στο προσωπικό αυτώντων μονάδων 
πληροφορίες για την καλλιέργεια των δεξιοτήτων που θα 
βοηθήσουντους μαθητές να επιλέξουντο επάγγελμα που 
τους ταιριάζει. 

ια) Ερευνά το χώρο εργασίας για την επιλογή σύγχρο¬ 
νων επαγγελμάτων για τα τυφλά άτομα, ιδιαίτερα στο χώ¬ 
ρο των νέων τεχνολογιών και στηρίζει όπου απαιτείται την 
κατ’ οίκον απασχόληση. 

ιβ) Έχει την ευθύνη σχετικής με το αντικείμενό του ενη¬ 
μέρωσης όλων των ατόμων με ειδικές ανάγκες της περι¬ 
φέρειας του με ειδικό έντυπο υλικό το οποίο συλλέγει, συ¬ 
ντάσσει και διανέμει. 

Άρθρο 19 

Καθήκοντα και υποχρεώσεις Λογοθεραπευτή 

Ο Λογοθεραπευτήςτου Κ.Δ.Α.Υ.: 

α) Αξιολογεί με ειδικά μέσα, δοκιμασίες και μεθόδους 
τις γλωσσικές-επικοινωνιακές ανάγκες κάθε μαθητή ατο¬ 
μικά και συμμετέχει στη συνεδρίαση της διεπιστημονικής 
ομάδας για την έκδοση της γνωμάτευσης κάθε μαθητή. 

β) Καταρτίζει, μετά από αξιολόγηση, ειδικό πρόγραμμα 
λογοθεραπείας για τους μαθητές που το έχουν ανάγκη 
και μέσα στα πλαίσια του ατομικού εκπαιδευτικού προ¬ 
γράμματος. 


γ) Συνεργάζεται με το εκπαιδευτικό και ειδικό εκπαι¬ 
δευτικό προσωπικό του Κ.Δ.Α.Υ. στην εισήγηση για την 
εγγραφή του μαθητή στην κατάλληλη σχολική μονάδα. 
Προτείνει μέτρα για την υλοποίηση του εξατομικευμένου 
προγράμματος λογοθεραπείας. 

δ) Ενημερώνει τους γονείς και τους παρέχει τις κατάλ¬ 
ληλες οδηγίες για την αντιμετώπιση των ειδικών αναγκών 
του μαθητή για λογοθεραπεία, όπου αυτό είναι αναγκαίο. 

ε) Συνεργάζεται και ενημερώνει υπεύθυνα τους εκπαι¬ 
δευτικούς του σχολείου καθώς και τους γονείς, σχετικά 
με το αντικείμενό του, προκειμένου να επιτύχει τον απαι- 
τούμενο συντονισμό των ενεργειών σχολείου και οικογέ¬ 
νειας και την υλοποίηση του εκπαιδευτικού προγράμμα¬ 
τος λογοθεραπείας. 

στ) Συμμετέχει, σε συνεργασία με το υπόλοιπο προσω¬ 
πικό του Κ.Δ.Α.Υ., στη διοργάνωση και διεξαγωγή σεμινα¬ 
ρίων επιμόρφωσης μέσα στα σχολεία για τους εκπαιδευ¬ 
τικούς δίνοντας έμφαση στο αντικείμενό του. 

ζ) Ενημερώνει συστηματικάτον ατομικό φάκελο του μα¬ 
θητή, όσον αφορά τη πορεία της εκπαιδευτικής παρέμ¬ 
βασης και την πρόοδο του μαθητή στον τομέα της γλώσ¬ 
σας και επικοινωνίας. 

η) Σχεδιάζει και υλοποιεί σε μόνιμη βάση, μέσα σε ιδιαί¬ 
τερα διαμορφωμένο χώρο του Κ.Δ.Α.Υ., εξατομικευμένα 
προγράμματα λογοθεραπείας για τους μαθητές της πε¬ 
ριφέρειας του Κ.Δ.Α.Υ. που έχουν ανάγκη λογοθεραπεί- 
ας. 

Άρθρο 20 

Καθήκοντα και υποχρεώσεις Φυσικοθεραπευτή 

Ο φυσιοθεραπευτής του Κ.Δ.Α.Υ.: 
α) Αξιολογεί το παιδί ως προς τις ικανότητες και τις ανά¬ 
γκες του στο κινητικό τομέα. Συμμετέχει στην ομαδική συ¬ 
νεδρίαση για την έκδοση της γνωμάτευσης κάθε μαθητή. 

β) Χρησιμοποιεί ειδικές μεθόδους μέσα σε κατάλληλα 
εξοπλισμένο εργαστήριο στο Κ.Δ.Α.Υ. όπου υλοποιεί σε 
μόνιμη βάση πρόγραμμα φυσικοθεραπείας για όσους μα¬ 
θητές του Κ.Δ.Α.Υ. το έχουν ανάγκη. 

γ) Συνεργάζεται με το εκπαιδευτικό και ειδικό εκπαι¬ 
δευτικό προσωπικό του Κ.Δ.Α.Υ. σε θέματα διάγνωσης 
και έγκαιρης αποτελεσματικής αντιμετώπισης των κινητι¬ 
κών προβλημάτων των ατόμων με ειδικές εκπαιδευτικές 
ανάγκες. 

δ) Συνεργάζεται με τους γυμναστές των ΣΜΕΑ για τη 
διαμόρφωση κατάλληλων προγραμμάτων κινητικότητας 
και γενικότερα ψυχοκινητικής ανάπτυξης των παιδιών. 

ε) Καταθέτει στη συνεδρίαση που γίνεται και αφορά 
στην εισήγηση για εγγραφή και φοίτηση του μαθητή στην 
κατάλληλη σχολική μονάδα προφορικά και γραπτά τις 
προτάσεις του για το σχεδίασμά παρεμβατικών εκπαι¬ 
δευτικών προγραμμάτων, υποστηρικτικών μέτρων και 
βοηθημάτων. 

στ) Συνεργάζεται με το προσωπικό του σχολείου και 
τους γονείς και τους καθοδηγεί στον τρόπο μεταχείρισης 
και στην παροχή κατάλληλης βοήθειας στο παιδί και στο 
σχολείο. 

ζ) Συμμετέχει, σε συνεργασία με το υπόλοιπο προσωπι¬ 
κό του Κ.Δ.Α.Υ., στη διοργάνωση και διεξαγωγή σεμινα¬ 
ρίων επιμόρφωσης εκπαιδευτικών μέσα στα σχολεία. 

η) Παρακολουθεί και εξετάζει την πρόοδο του μαθητή 
από πλευράς κινητικότητας και ενημερώνει τους γονείς 

και τον ατομικό φάκελο του μαθητή. Φροντίζει για την τα¬ 
κτική επαναξιολόγηση του μαθητή. 

θ) Εισηγείται τον κατάλληλο εξοπλισμό και τις ειδικές 
διευθετήσεις στο σχολείο με τα απαραίτητα μέσα για την 
εξυπηρέτηση των κινητικών αναγκών του μαθητή. 

ι) Παραπέμπει σε υπηρεσίες του Υπουργείου Υγείας και 
Πρόνοιας, σε περίπτωση που δεν μπορούν να καλυφθούν 
οι ανάγκες του μαθητή στο Κ.Δ.Α.Υ.. 

Άρθρο 21 

Καθήκοντα και υποχρεώσεις του ειδικού στην Ελληνική 
Νοηματική γλώσσα Κωφών και Βαρήκοων 

Ο Ειδικός στην Ελληνική Νοηματική γλώσσα κωφών και 
βαρήκοων του Κ.Δ.Α.Υ.: 

α) Αξιολογεί με ειδικά μέσα, δοκιμασίες και μεθόδους, 
τις εκπαιδευτικές καθώς και τις γλωσσικές -επικοινωνια- 
κές ανάγκες κάθε κωφού- βαρήκοου μαθητή τόσο για την 
ελληνική γλώσσα (προφορική -γραπτή), όσο και για την 
Ελληνική Νοηματική Γλώσσα. 

β) Συμμετέχει στην ομαδική συνεδρίαση για την έκδοση 
της γνωμάτευσης και έχει την ευθύνη για την κατάρτιση 
του εξατομικευμένου εκπαιδευτικού προγράμματος κάθε 
κωφού - βαρήκοου μαθητή που αξιολογείται στο Κ.Δ.Α.Υ. 

γ) Εισηγείται την εφαρμογή κατάλληλων υποστηρικτι¬ 
κών μέτρων, μέσων και βοηθημάτων για κάθε μαθητή στη 
σχολική μονάδα, στο σπίτι ή στο Κ.Δ.Α.Υ.. 

δ) Εισηγείται επίσης την κατάρτιση και έχει την ευθύνη 
μαζί με τους άλλους ειδικούς του Κ.Δ.Α.Υ. για την εφαρ¬ 
μογή μόνιμων προγραμμάτων πρώιμης εκπαιδευτικής 
παρέμβασης και συ μβουλευτικής γονέων στο Κ.Δ.Α.Υ. για 
κωφά -βαρήκοα παιδιά και τις οικογένειές τους . 

ε) Ενημερώνει τις οικογένειες των κωφών-βαρήκοων 
μαθητών για τις ανάγκες των παιδιών τους, καταρτίζει και 
υλοποιεί σε μόνιμη βάση μαθήματα Ελληνικής Νοηματι¬ 
κής Γλώσσας για μαθητές, γονείς και συγγενείς καθώς 
και εκπαιδευτικούς κωφών μαθητών. 

στ) Συνεργάζεται και ενημερώνει τους εκπαιδευτικούς 
του σχολείου που είναι ενταγμένα κωφά-βαρήκοα παιδιά, 
παρακολουθεί την πρόοδο του εξατομικευμένου προ¬ 
γράμματος τους και υποστηρίζει το έργο των εκπαιδευτι¬ 
κών σε περιοδική βάση. 

ζ) Συμμετέχει, σε συνεργασία με το υπόλοιπο προσωπι¬ 
κό του Κ.Δ.Α.Υ., στη διοργάνωση και διεξαγωγή σεμινα¬ 
ρίων επιμόρφωσης μέσα στα σχολεία για τους εκπαιδευ¬ 
τικούς δίνοντας έμφαση στο αντικείμενό του. 

η) Συμμετέχει σε επιτροπές εκπαίδευσης-συγγραφής 
βοηθημάτων ΕΝΓ καθώς και στις εξεταστικές επιτροπές 
των πανελλαδικών εξετάσεων για κωφούς μαθητές ως 
διερμηνέας της ΕΝΓ όταν αυτό απαιτείται. Γενικά λει¬ 
τουργεί ως διερμηνέας ΕΝΓ του Κ.Δ.Α.Υ. και όπου απαι¬ 
τείται των κωφών της περιφέρειάς του. 

θ) Ενημερώνει συστηματικά τον ατομικό φάκελο του 
μαθητή, όσον αφορά τη πορεία της παρέμβασης. 

ι) Συνεργάζεται μετά Κ.Δ.Α.Υ. στα οποία δεν υπηρετούν 
ειδικοί στην νοηματική γλώσσα για την κάλυψη των ανα¬ 
γκών κωφών και βαρήκοων μαθητών. 

ια) Συνεργάζεται με το Παιδαγωγικό Ινστιτούτο, τους 
συλλόγους των κωφών και των γονέων τους για την ευαι- 
σθητοποίηση της κοινής γνώμης και την προώθηση των 
θεμάτων που αφορούν τους κωφούς και την εκπαίδευσή 
τους. 


ιβ) Ασκείτο έργο του εξατομικευμένα σε ιδιαίτερο χώρο 
του Κ.Δ.Α.Υ. και με σύγχρονα μέσα. 

Άρθρο 22 

Καθήκοντα και υποχρεώσεις του ειδικού 
στην κινητικότητα, τον προσανατολισμό 
και τις δεξιότητες καθημερινής διαβίωσης τυφλών 

Ο ειδικός στην κινητικότητα, τον προσανατολισμό και 
τις δεξιότητες καθημερινής διαβίωσης τυφλών: 

α) Αξιολογεί με ειδικά μέσα, δοκιμασίες και μεθόδους, 
τις εκπαιδευτικές ανάγκες κάθετυφλού-αμβλύωπα μαθη¬ 
τή και τις ανάγκες του στο κινητικό τομέα. 

β) Συμμετέχει στην ομαδική συνεδρίαση για την έκδοση 
της γνωμάτευσης και έχει την ευθύνη για την κατάρτιση 
του εξατομικευμένου εκπαιδευτικού προγράμματος κάθε 
τυφλού - αμβλύωπα μαθητή που αξιολογείται στο 
Κ.Δ.Α.Υ. 

γ) Εισηγείται την εφαρμογή κατάλληλων υποστηρικτι¬ 
κών μέτρων, μέσων και βοηθημάτων για κάθε μαθητή στη 
σχολική μονάδα, στο σπίτι ή στο Κ.Δ.Α.Υ. 

δ) Εισηγείται επίσης την κατάρτιση σε συνεργασία με 
τους άλλους ειδικούς του Κ.Δ.Α.Υ. και έχει την ευθύνη για 
την εφαρμογή μόνιμων προγραμμάτων πρώιμης εκπαι¬ 
δευτικής παρέμβασης και συμβουλευτικής γονέων στο 
Κ.Δ.Α.Υ. για τυφλά - αμβλύωπα παιδιά και τις οικογένειές 
τους. 

ε) Ενημερώνει τις οικογένειες των τυφλών-αμβλυώπων 
μαθητών για τις ανάγκες των παιδιών τους. Καταρτίζει 
και υλοποιεί μαθήματα κινητικότητας και προσανατολι¬ 
σμού για τα παιδιά στο Κ.Δ.Α.Υ. Συνεργάζεται με τους γο¬ 
νείς και τους εκπαιδευτικούς τους για την διευκόλυνση 
των μαθητών αυτών ώστε να αναπτύξουν δεξιότητες κι¬ 
νητικότητας και προσανατολισμού στο σπίτι και στο σχο¬ 
λείο. 

στ) Συνεργάζεται και ενημερώνει τους εκπαιδευτικούς 
του σχολείου που είναι ενταγμένα τυφλά-αμβλύωπα παι¬ 
διά, παρακολουθεί την πρόοδο τους και του Ε.Ε.Π. και 
υποστηρίζει το έργο των εκπαιδευτικών σε περιοδική βά¬ 
ση. 

ζ) Συμμετέχει, σε συνεργασία με το υπόλοιπο προσωπι¬ 
κό του Κ.Δ.Α.Υ., στη διοργάνωση και διεξαγωγή σεμινα¬ 
ρίων επιμόρφωσης μέσα στα σχολεία για τους εκπαιδευ¬ 
τικούς, δίνοντας έμφαση στο αντικείμενό του. 

η) Συμμετέχει σε επιτροπές εκπαίδευσης- εξέτασης- 
συγγραφής βοηθημάτων τυφλών-αμβλυώπων μαθητών. 
Γενικά λειτουργεί ως διευκολυντής των μαθητών αυτών 
στη περιφέρειάτου. 

θ) Ενημερώνει συστηματικά τον ατομικό φάκελο του 
μαθητή, όσον αφορά τη πορεία της παρέμβασης. 

ι) Συνεργάζεται μετά Κ.Δ.Α.Υ. στα οποία δεν υπηρετούν 
ειδικοί στην κινητικότητα και στο προσανατολισμό των τυ¬ 
φλών-αμβλυώπων για την κάλυψη των αναγκών των μα¬ 
θητών αυτών. 

ια) Συνεργάζεται με το Παιδαγωγικό Ινστιτούτο, τους 
συλλόγους των τυφλών και των γονέων τους για την ευαι- 
σθητοποίηση της κοινής γνώμης και την προώθηση των 
θεμάτων που αφορούν τους τυφλούς και την εκπαίδευσή 
τους. 

ιβ) Ασκείτο έργο του εξατομικευμένα σε ιδιαίτερο χώρο 
του Κ.Δ.Α.Υ. και με σύγχρονα μέσα. 

Άρθρο 23 

Καθήκοντα και υποχρεώσεις 
του Διοικητικού Προσωπικού 

Το Διοικητικό Προσωπικό του Κ.Δ.Α.Υ.: 

α) Έχει την ευθύνη της διοικητικής και γραμματειακής 
υποστήριξης του Κ.Δ.Α.Υ. και του χρονοδιαγράμματος 
λειτουργίας του Κέντρου. 

β) Μεριμνά για τις συναντήσεις των μελών του Κ.Δ.Α.Υ., 
σε συνεργασία με τον προϊστάμενο του Κ.Δ.Α.Υ. και το 
υπόλοιπο προσωπικό αυτού. 

γ) Αναλαμβάνει την κατάρτιση και τήρηση αρχείου με 
τις υπηρεσίες και τους ανθρώπινους πόρους της περιο¬ 
χής (π.χ. παιδίατρους, κοινωνικές υπηρεσίες, κλπ) 

δ) Τηρεί ταπρακτικάτωνσυνεδριάσεωντου Κ.Δ.Α.Υ. ως 
συλλογικού οργάνου και διεπιστημονικής ομάδας. 

Η παρούσα να δημοσιευθεί στην εφημερίδα της Κυβερ- 
νήσεως 

Αθήνα, 1 Νοεμβρίου 2001 

ΟΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ.5631 (2) 

Τροποποίηση της 4288/17.8.2001 απόφασης Γενικού 
Γραμματέα Περιφέρειας Νοτίου Αιγαίου, μετά την 
ακύρωσή της, κατά το μέρος που αφορά στη Ν.Τήλο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπ’ όψη: 

1. Τις διατάξεις του ΝΔ 86/69 «Περί Δασικού Κώδικα» 
(άρθρα251,258, 259 και 261),του ΝΔ996/71 (άρθρο 11), 
του Ν. 177/79 (άρθρα 7 και 8) του Ν. 2637/98 (άρθρο 57, 
58 και 59) και της αριθμ. 414.985/29.11.1985 (ΦΕΚ 757/Β' 
/18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις αριθμ. 366.599/16.12.1996 (ΦΕΚ 1188/ 
Β/31.12.1996) και 294283/23.12.97 (ΦΕΚ 68/Β74.2.98) 
κοινές αποφάσεις των Υπουργών Εθνικής Οικονομίας και 
Γεωργίας. 

2. Την αριθμ. 99813/3880/31.7.2001 απόφαση του 
Υπουργού Γεωργίας σχετική με ρυθμίσεις Θήρας για την 
κυνηγετική περίοδο 2001 - 2002. 

3. Τις διατάξεις του Π.Δ. 94/93 (ΦΕΚ 40Α722.3.1993) σε 
συνδυασμό με εκείνες του άρθρου 1 του Ν. 2026/92 (ΦΕΚ 
43/Α792), με τις οποίες η αρμοδιότητα του Υπουργού Γε¬ 
ωργίας να εξετάζει και να εγκρίνει αιτήματα απαγόρευ¬ 
σης Θήρας για περιορισμένη χρονική διάρκεια έχει μετα- 
βιβασθεί στους Νομάρχες. 

4. Τις διατάξειςτου Νόμου 2503/97 «Οργάνωση, διοίκη¬ 
ση, στελέχωση περιφέρειας κ.λπ.». 

5. Το αριθμ. ΔΕ 13.684/3.9.93 έγγραφο της Νομαρχίας 
Δωδ/σου σχετικό με νέες αρμοδιότητες των Νομαρχών. 

6. Το αριθμ, 78006/2538/1.7.94 έγγραφο του Υπουργεί¬ 
ου Γ εωργίας, σχετικό με απαγορεύσεις κυνηγιού ορισμέ¬ 
νου χρόνου. 

7. Τον Ν. 2240/16.9.94 (ΦΕΚ 153Α'), «Συμπλήρωση δια¬ 
τάξεων για τη Νομαρχιακή Αυτοδιοίκηση και άλλες διατά¬ 
ξεις». 


8. Τις σχετικές εισηγήσεις των Κυνηγετικών Συλλόγων 
Νομού Δωδ/σου. 

9. Την από 10.8.2001 έγγραφη εισήγηση της Δασοπό¬ 
νου Κιόττου Τσαμπίκα. 

10. Την αριθμ. 4288/17.8.2001 απόφασή μας. 

11. Την ανάγκη ρύθμισης του τρόπου άσκησης του κυ¬ 
νηγιού στην περιφέρεια του Νομού Δωδ/σου. 

12. Την αρ. πρ. 106955/1852/16.10.2001 απόφαση του 
Υφυπουργού Γ εωργίας με την οποία ακυρώθηκε η αρ. πρ. 
4288/17.8.2001 απόφασή μας σε ότι αφορά μόνο στην Ν. 
Τήλο, αποφασίζουμε: 

Α. Απαγορεύουμε το κυνήγι όλων των θηραμάτων για 
την κυνηγετική περίοδο 2001 - 2002 στη Ν. Τήλο. 

Β. Κατά τα λοιπά ισχύει η αρ. πρ. 4288/17.8.-2001 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Οκτωβρίου 2001 

Ο Γενικός Γραμματέας Περιφέρειας 

ΠΑΝΑΓΙΩΤΗΣ ΣΑΛΤΟΥΡΟΣ 
-♦- 

Αριθμ. 14343 (3) 

Συγχώνευση ΔΠΣ-ΔΒΣτου Δήμου Καλαμάτας Ν. Μεσση¬ 
νίας και σύσταση νέου Νομικού Προσώπου με την 
επωνυμία «ΔΗΜΟΤΙΚΟΙ ΠΑΙΔΙΚΟΙ ΚΑΙ ΒΡΕΦΟΝΗΠΙΑ¬ 
ΚΟΙ ΣΤΑΘΜΟΙ ΚΑΛΑΜΑΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρου 12παρ. 1 του Ν. 2880/2001 
και τα διαλαμβανόμενα στην 8401/8.3.2001 εγκύκλιο του 
ΥΠΕΣΔΔΑ, σύμφωνα με τις οποίες μπορούν να συγχω¬ 
νεύονται σε ένα δημοτικό ή κοινοτικό νομικό πρόσωπο δη¬ 
μοσίου δίκαιου περισσότερα ίδια ύστερα από σχετική 
απόφαση του οικείου Δημοτικού Συμβουλίου. 

2. Τις διατάξειςτου άρθρου 203 παρ. 6του ΠΔ410/95. 

3. Το γεγονός ότι στο Δήμο Καλαμάτας λειτουργούν ο 
1ος, 2ος, 3ος, 4ος, 5ος, 6ος, 7ος Δημοτικός Παιδικός 
Σταθμός και Α' Βρεφονηπιακός Σταθμός Καλαμάτας, οι 
οποίοι συστάθηκαν με τις 12446, 12447, 12448, 12449, 
12450,12451,12452 και 12453/99 αποφάσεις του Γ ενικού 
Γραμματέα Περιφέρειας Πελοποννήσου, όπως τροπο¬ 
ποιήθηκαν μερικώς με τις 4176, 4343, 4342, 4341, 4340, 
4339, 4338 και 4337/21.4.2001 όμοιες αποφάσεις αντί¬ 
στοιχα, που δημοσιεύθηκαν στο ΦΕΚ 2127/τ.Β78.12.1999 
και 2091/τ.Β730.11.1999 και λειτουργούν ως Δημοτικά 
Νομικά Πρόσωπα με τις ανωτέρω επωνυμίες. 

4. Την 258/8.5.2001 απόφαση Δημοτικού Συμβουλίου 
του Δήμου Καλαμάτας περί συγχωνεύσεως Νομικών 
Προσώπων σε ένα Νομικό Πρόσωπο με την επωνυμία 

«ΔΗΜΟΤΙΚΟΙ ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘ¬ 
ΜΟΙ ΚΑΛΑΜΑΤΑΣ», αποφασίζουμε: 

Α. Συγχωνεύουμε τους Ιο, 2ο, 3ο, 4ο, 5ο, 6ο, 7ο Δημο¬ 
τικό Παιδικό Σταθμό και Α' Βρεφονηπιακό Σταθμό Καλα¬ 
μάτας σε ένα Νομικό Πρόσωπο σύμφωνα με τις διατάξεις 
του άρθρου 12 παρ. 1 περ. 3 του Ν. 2880/01 

Και 

Β. Συνιστούμε νέο δημοτικό Νομικό Πρόσωπο Δημοσί¬ 
ου Δικαίου σύμφωνα με την παρ. 6 του άρθρου 203 του 
Π.Δ. 410/95 

Άρθρο Ιο 
ΕΠΩΝΥΜΙΑ 

Του Νομικού Προσώπου είναι «ΔΗΜΟΤΙΚΟΙ ΠΑΙΔΙΚΟΙ 
ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ ΚΑΛΑΜΑΤΑΣ». 

Άρθρο 2ο 
ΕΔΡΑ 

Η έδρα του Νομικού Προσώπου είναι ο Δήμος Καλαμά¬ 
τας. 

Άρθρο 3ο 

ΣΚΟΠΟΣ 

Του Νομικού Προσώπου είναι η καθημερινή φύλαξη, 
φροντίδα, ημερήσια διατροφή, διαπαιδαγώγηση και ψυ¬ 
χαγωγία νηπίων και βρεφών εργαζόμενων γονέων. 

Άρθρο 4ο 
ΠΟΡΟΙ 

α) Σύμφωνα με τις διατάξεις της παρ. 6 του άρθρου 12 
του Ν. 2880/2001, από τις πιστώσεις του άρθρου 25 του Ν. 
1828/89 του προϋπολογισμού του Υπουργείου Εσωτερι¬ 
κών, Δη μόσιας Διοίκησης και Αποκέντρωσης καλύπτονται 
στο εξής οι δαπάνες λειτουργίας και συντήρησης των Δη¬ 
μοτικών Παιδικών και Βρεφονηπιακών Σταθμών, καθώς 
και οι δαπάνες μισθοδοσίας του προσωπικού τους. Οι εν 
λόγω πιστώσεις ενισχύονται με τα ποσά που έχουν προ- 
βλεφθεί στον Προϋπολογισμό του Υπουργείου Υγείας και 
Πρόνοιας και στους προϋπολογισμούς των Περιφερειών 
για δαπάνες μισθοδοσίας προσωπικού λειτουργίας και 
συντήρησης των Κρατικών Παιδικών και Βρεφονηπιακών 
Σταθμών και εκείνων που έχουν ήδη μεταφερθεί στους 
Δήμους και στις Κοινότητες, σύμφωνα με τις διατάξεις 
του άρθρου 42 του Ν. 2218/1994 και του άρθρου 9του Ν. 
2503/97. Με απόφαση του Υπουργού Εσωτερικών Δημό¬ 
σιας Διοίκησης και Αποκέντρωσης, που λαμβάνεται μετά 
από γνώμη της ΚΕΔΚΕ, οι ανωτέρω πιστώσεις κατανέμο- 
νται για την κατ’ έτος επιχορήγηση των Δήμων και Κοινο¬ 
τήτων, στην εποπτεία των οποίων υπήχθησαν οι πρώην 
κρατικοί παιδικοί και βρεφονηπιακοί σταθμοί. Η παραπά¬ 
νω επιχορήγηση αποδίδεται άμεσα από το Δήμο Καλαμά¬ 
τας προς το Νομικό Πρόσωπο. 

β) Επιχορήγηση και κάθε άλλη παροχή από το Κράτος ή 
από οποιοσδήποτε άλλο Οργανισμό , Νομικό ή Φυσικό 
Πρόσωπο, είτε απ’ ευθείας προς το Νομικό Πρόσωπο εί¬ 
τε προς το Δήμο Καλαμάτας για το Νομικό Πρόσωπο. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από την περιουσία του. 

ε) Πόροι από προγράμματα της Ευρωπαϊκής Ένωσης. 

στ) Οικονομική εισφορά (τροφεία) των οικογενειών των 
φίλο ξένο υμένων παιδιών. Το ύψος της οικονομικής ει¬ 
σφοράς θα καθορίζεται σε μηνιαία βάση από το Διοικητι¬ 
κό Συμβούλιο του Ν.Π. μετά από πλήρως τεκμηριωμένη 
σύμφωνη γνώμη του Δημοτικού Συμβουλίου Καλαμάτας 
και σύμφωνα με τον Κανονισμό Λειτουργίας του Ν.Π., ο 
οποίος θα συνταχθεί με βάση τον πρότυπο κανονισμό λει¬ 
τουργίας, ο οποίος εκδίδεται με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Υγείας - Πρόνοιας, ύστερα από γνώμη της 
ΚΕΔΚΕ και δημοσίευση στην Εφημερίδα της Κυβερνήσε- 
ως. 


Άρθρο 5ο 
ΠΕΡΙΟΥΣΙΑ 

Περιουσία του Νομικού Προσώπου είναι η ακίνητη και 
κινητή περιουσία των καταργούμενων νομικών προσώ¬ 
πων (Ιο, 2ο, 3ο, 4ο, 5ο, 6ο, 7ο Δημοτικό Παιδικό Σταθμό 
και Α' Βρεφονηπιακό Σταθμό Καλαμάτας), η οποία πε¬ 
ριέρχεται στο νέο Δημοτικό Νομικό Πρόσωπο μετά τη διε¬ 
νέργεια πλήρους απογραφής από το νέο Διοικητικό Συμ¬ 
βούλιο όλων των περιουσιακών στοιχείων, εντός τριών 
μηνών από την μετατροπή του σε ενιαίο δημοτικό νομικό 
πρόσωπο. Περίληψη της έκθεσης απογραφής, όπως 
προβλέπεται από την ισχύουσα νομοθεσία, καταχωρείται 
ατελώς στα βιβλία μεταγραφών του υποθηκοφυλακείου 
Καλαμάτας. Κάθε άλλη περιουσία κινητή ή ακίνητη που 
τυχόν αφιερώνεται. 

Άρθρο 6ο 

ΟΡΓΑΝΑ ΔΙΟΙΚΗΣΗΣ 

Το νέο Νομικό Πρόσωπο διοικείται από επταμελές (7) 
Διοικητικό Συμβούλιο, το οποίο αποτελείται από: 

- Το Δήμαρχο ως Πρόεδρο ή άλλο μέλος αιρετό ή μη που 
ορίζεται από αυτόν 

- Τέσσερις (4) δημοτικούς συμβούλους 

- Έναν δημότη - γονέα παιδιού σε Δημοτικό Παιδικό 
Σταθμό 

- Ένα δημότη - εργαζόμενο σε Δημοτικό Παιδικό Σταθ¬ 
μό 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Η θητεία των μελών του Διοικητικού Συμβουλίου ορίζε¬ 
ται τετραετής ακολουθεί τη δημοτική περίοδο και λήγει 
πάντοτε με την εγκατάσταση του νέου Διοικητικού Συμ¬ 
βουλίου. Τον Πρόεδρο, όταν απουσιάζει ή κωλύεται, ανα¬ 
πληρώνει ο Αντιπρόεδρος, ο οποίος εκλέγεται από τα μέ¬ 
λη του Διοικητικού Συμβουλίου και η θητεία του ακολου¬ 
θεί τη θητεία του Διοικητικού Συμβουλίου του Ν.Π. 

Άρθρο 7ο 
ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος αυτού από τον Αντιπρόεδρο. 

Άρθρο 8ο 

ΛΕΙΤΟΥΡΓΙΑΔ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ 

Οι διατάξεις των άρθρων 198,199 και παρ. 1,3 και 4 του 
άρθρου 200τουΔΚΚ (Π.Δ. 410/95) εφαρμόζονται και στο 
Νομικό Πρόσωπο. 

Άρθρο 9ο 
ΑΚΡΟΤΕΛΕΥΤΙΟ 

Με τη σύσταση αυτή του Νομικού Προσώπου προκα- 
λείται δαπάνη σε βάρος του Κρατικού Προϋπολογισμού 
του Δήμου Καλαμάτας το ύψος της οποίας δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 26 Σεπτεμβρίου 2001 

0 Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 5360 (4) 

Σύσταση Νομικού Προσώπου στο Δήμο Καρπενησιού Νο¬ 
μού Ευρυτανίας με την επωνυμία «Σχολική Επιτροπή 
5ου Νηπιαγωγείου Καρπενησιού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 203 του Π.Δ. 410/1995. 

2. Τις διατάξεις του άρθρου 7 του Ν. 2503/1997 «Διοί¬ 
κηση , οργάνωση, στελέχωσητης Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

3. Τις διατάξεις των παραγρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

4. Την 5921/9.9.1997 μεταβίβαση δικαιώματος υπογρα¬ 
φής «Με εντολή Γενικού Γραμματέα Περιφέρειας», η 
οποία δημοσιεύθηκε στο Φ.Ε.Κ. 832/τ.Β'/1997. 

5. Τις διατάξεις του άρθρου 1 παρ. 2α του Ν. 2469/ 
14.3.1997, «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

6. Την 16-269/2001 απόφαση του Δημοτικού Συμβουλί¬ 
ου Δήμου Καρπενησιού Ευρυτανίας, που εκδόθηκε νόμι¬ 
μα, με την οποία συστήνεται ίδιο νομικό πρόσωπο με την 
επωνυμία «Σχολική Επιτροπή 5ου Νηπιαγωγείου Καρπε¬ 
νησιού», αποφασίζουμε: 

Α) Συστήνουμε νομικό πρόσωπο με την επωνυμία «Σχο¬ 
λική Επιτροπή 5ου Νηπιαγωγείου Καρπενησιού». 

Το συνιστώμενο με την παρούσα απόφαση νομικό πρό¬ 
σωπο θα διοικείται από πενταμελές [5] διοικητικό Συμ¬ 
βούλιο, αποτελούμενο από: 

1. Τον εκάστοτε Δήμαρχο του Δήμου Καρπενησιού ή 
τον αναπληρωτή του, ως Πρόεδρο. 

2. Τον εκάστοτε Διευθυντή του 5ου Νηπιαγωγείου Καρ¬ 
πενησιού. 

3. Δύο [2] Δημοτικούς Συμβούλους του Δήμου Καρπε¬ 
νησιού. 

4. Έναν [ 1 ] εκπρόσωπο των γονέων και κηδεμόνων των 
μαθητώντου 5ου Νηπιαγωγείου Καρπενησιού. 

Τα ανωτέρω αιρετά μέλη και ο εκπρόσωπος των γονέων 
των μαθητών που θα συμμετέχουν κάθε φορά στο Διοικη¬ 
τικό Συμβούλιο, θα ορίζονται από το Δημοτικό Συμβούλιο. 

Β) Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για την 
κάλυψη των λειτουργικών δαπανών, του Σχολείου αυτού, 
(δαπάνες καθαριότητας, θέρμανσης, φωτισμού, ύδρευ¬ 
σης, αποχέτευσης, τηλεπικοινωνιών, αναλωσίμων υλικών 
κ.λ.π.). 


2. Η εκτέλεση μικρών έργων για την συντήρηση και επι¬ 
σκευή του Νηπιαγωγείου. 

3. Η αποκατάσταση των φθορών και ζημιών των επί¬ 
πλων, του εξοπλισμού και γενικά των διδακτηριακών 
εγκαταστάσεων. 

4. Η εισήγηση προς την αντίστοιχη Διεύθυνση Πρωτο¬ 
βάθμιας Εκπαίδευσης για τον εφοδιασμό των Σχολικών 
μονάδων, από τον Οργανισμό Σχολικών Κτιρίων με έπιπλα 
και εξοπλιστικά είδη και από το Υπουργείο Παιδείας με βι¬ 
βλία για τις Σχολικές Βιβλιοθήκες. 

5. Η διαχείριση των εσόδων από την ενδεχόμενη εκμε¬ 
τάλλευση σχολικού κυλικείου και 

6. Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας της σχολικής μο¬ 
νάδας. 

Γ) Πόροι του νομικού προσώπου είναι: 

1. Ετήσια επιχορήγηση του Δήμου Καρπενησιού Ν. Ευ¬ 
ρυτανίας. 

2. Ετήσια επιχορήγηση του Κράτους. 

3. Κάθε είδους εισφορές, δωρεές, κληρονομιές, κληρο¬ 
δοσίες κ.λπ.. 

4. Πρόσοδοι από την περιουσία του. 

Δ) Το Νομικό Πρόσωπο θα εκπροσωπείται στα δικαστή¬ 
ρια και σε κάθε άλλη δημόσια αρχή, από τον Π ρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται, από τον Αντιπρόεδρο. 

Ε) Η θητεία των μελών Διοικητικού Συμβουλίου ακολου¬ 
θεί τη Δημοτική περίοδο. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Καρπε¬ 
νησιού Ευρυτανίας, το ύψος της οποίας δεν μπορεί να 
προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 23 Οκτωβρίου 2001 

Με εντολή Γ ενικού Γ ραμματέα Περιφέρειας 

Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στις Φ. 12.1/Β3/1545/2001, Φ.12.1/Β3/40979/2001 και 
Φ. 12.1/Β3/8979/2001 στις αποφάσεις Υπουργού Εθνικής 
Παιδείας και Θρησκευμάτων, γίνονται οι εξής διορθώ¬ 
σεις: 

